sagorsarker/bangla-wikipedia huggingface dataset:
ক্যামিলা, কুইন কনসর্ট

কুইন কনসর্ট ক্যামিলা, জিসিভিও, সিএসএম (; জন্ম: ১৭ জুলাই ১৯৪৭) যুক্তরাজ্যের বর্তমান রানী। তিনি ব্রিটেনের রাণী দ্বিতীয় এলিজাবেথের জ্যেষ্ঠ পুত্র ও বর্তমান রাজা তৃতীয় চার্লসের দ্বিতীয় স্ত্রী।
ক্যামিলা’র প্র-মাতামহী "অ্যালিস কেপেল" ছিলেন চার্লসের পূর্ব-পুরুষ রাজা সপ্তম এডওয়ার্ডের মিস্ট্রেস। চার্লসকে বিয়ে করে তিনি রাজকীয় ও ব্রিটেনের অভিজাত শ্রেণীর স্তরে পৌঁছেন।
বিয়ের পূর্বে ১৯৭০ সালে এক পোলো খেলায় চার্লসের সাথে তার সাক্ষাৎ ঘটে ও সম্পর্ক গড়ে উঠে। অনেকের ধারণা, চার্লস তাকে বিয়ের প্রস্তাব দিয়েছিলেন। তবে ক্যামিলাকে ভবিষ্যৎ রাজার যোগ্য সহধর্মীনি হিসেবে বিবেচনা করা হয়নি। তারপরও তিনি প্রিন্স চার্লসের বন্ধুদের একজন হিসেবে ছিলেন। ১৯৭৩ সালে অ্যান্ড্রু পার্কার বোলস নামীয় এক সেনা কর্মকর্তা ও চার্লসের বন্ধুকে বিয়ে করেন ক্যামিলা। বিয়ের কয়েক বছর পর থেকেই চার্লসের সাথে সম্পর্কের উন্নয়ন ঘটতে থাকে। ১৯৯৫ সালে তাদের মধ্যে বিবাহ-বিচ্ছেদ ঘটে। এ সংসারে তার "টম" ও "লরা" নাম্নী দুই সন্তান রয়েছে। বিবাহ-বিচ্ছেদের অল্প কিছুদিন পর পার্কার বোলসও তার মিস্ট্রেসকে বিয়ে করেন।
১৯৮০-এর দশকে লয়েড’স অব লন্ডনে বিনিয়োগকারী ছিলেন যা "অর্থ হারানোর কেলেঙ্কারীতে" পড়ায় তার জীবনধারা সম্পর্কে ব্যাপকভাবে জানা যায়। ক্যামিলা ঘোড়দৌঁড়ে পারদর্শী ও গ্রামে শিয়াল শিকারে বেরুতেন যা ২০০৫ সাল থেকে নিষিদ্ধ ঘোষণা করা হয়।
১৯৮১ সালে চার্লস প্রিন্সেস অব ওয়েলস ডায়ানাকে বিয়ে করেন। ১৯৯২ সালে চার্লস-ডায়ানার মধ্যকার বৈবাহিক সম্পর্কে চির ধরতে শুরু করে, যার জন্য প্রচ্ছন্নভাবে ক্যামিলা’র প্রভাব পড়েছিল। চার্লস ও ডায়ানা’র বিবাহ-বিচ্ছেদ ঘটে ১৯৯৬ সালে। কিন্তু সাধারণ জনগণের মধ্যে চার্লস-ক্যামিলা’র সম্পর্ক গ্রহণযোগ্যতা পায়নি। ডায়ানা’র মৃত্যুর পর উভয়ে দম্পতি হিসেবে স্বীকৃতি পান।
১০ ফেব্রুয়ারি, ২০০৫ তারিখে রাণী দ্বিতীয় এলিজাবেথ জনসমক্ষে তাদের বাগদানের কথা ঘোষণা করেন ও ৮ এপ্রিল, ২০০৫ তারিখে তাদের বিয়ের তারিখ নির্ধারণ করা হয়। কিন্তু, পোপ দ্বিতীয় জন পলের শবযাত্রা অনুষ্ঠানের কারণে ৪ এপ্রিল, ২০০৫ তারিখে তা পুণঃনির্ধারণ করা হয় ৯ এপ্রিলে।
৯ এপ্রিল, ২০০৫ তারিখে প্রিন্স চার্লস ও ক্যামেলিয়া পরস্পর বিবাহ-বন্ধনে আবদ্ধ হন। তারপর থেকেই তিনি নতুন পদবী পান "হার রয়্যাল হাইনেস দ্য ডাচেস অব কর্নওয়াল"। বাগদানপর্বে বলা হয় যে, ক্যামিলা "দ্য প্রিন্সেস অব ওয়েলস" নামে পরিচিত হতে পারবেন না। এর প্রধান কারণ ছিল, প্রিন্স চার্লসের অসম্ভব জনপ্রিয় প্রথম স্ত্রী ডায়ানা, প্রিন্সেস অব ওয়েলসের সাথে বিবাহ-বিচ্ছেদ হওয়া স্বত্ত্বেও ডায়ানা ১৯৮১ থেকে ১৯৯৭ সালে মৃত্যুর পূর্ব-পর্যন্ত এ পদবীধারী ছিলেন।
বাকিংহ্যাম প্রাসাদের কাছাকাছি সেন্ট জেমসে’স প্যালেসের ক্ল্যারেন্স হাউসে বসবাস করছেন চার্লস-ক্যামিলা দম্পতি। সেখানে প্রিন্স চার্লসের সন্তান প্রিন্স উইলিয়াম, ডিউক অব কেমব্রিজ এবং প্রিন্স হ্যারিও বসবাস করেন।
লস আলামস ন্যাশনাল ল্যাবরেটরি

লস আলামস ন্যাশনাল ল্যাবরেটরী মার্কিন যুক্তরাষ্ট্রের দুটি গবেষণাগারের একটি যেখানে নিউক্লিয়ার অস্ত্র নিয়ে গোপন গবেষণা হয়। এটি মার্কিন যুক্তরাষ্ট্রের ডিপার্টমেন্ট অব এনার্জি এর একটি গবেষণাগার। এটি নিউ মেক্সিকোতে অবস্থিত। এটি পৃথিবীর অন্যতম বৃহৎ বিজ্ঞান ও প্রযুক্তি প্রতিষ্ঠান। এখানে জাতীয় নিরাপত্তা, মহাকাশ, নবায়নযোগ্য শক্তি, সুপারকম্পিউটিং, ওষুধ, ন্যানোপ্রযুক্তি প্রভৃতি নিয়ে গবেষণা হয়। এই প্রতিষ্ঠানে প্রায় ৯০০০ মানুষ কাজ করে। এর কর্মীদের এক-তৃতীয়াংশ পদার্থবিজ্ঞানের, এক-চতুর্থাংশ প্রকৌশলী, এক-ষষ্ঠাংশ রসায়ন ও ভৌতবিজ্ঞানের এবং অবশিষ্টাংশ গণিত, কম্পিউটার বিজ্ঞান, জীববিজ্ঞান, জীববিজ্ঞান ও ভূবিজ্ঞান নিয়ে কাজ করে।
আব্দুর রউফ চৌধুরী

আব্দুর রউফ চৌধুরী (মার্চ ১, ১৯২৯ - ফেব্রুয়ারি ২৩, ১৯৯৬) একজন বাংলাদেশী কথাসাহিত্যিক। তিনি একজন স্বল্পপ্রজ লেখক ছিলেন। পাঁচটি উপন্যাস, চারটি গল্পগ্রন্থ, চারটি প্রবন্ধ সংকলন, ১০টি গবেষণা ও ইতিহাস গ্রন্থ, ছয়টি ইসলাম বিষয়ে মৌল ও অনুবাদ রচনা, অন্যান পাঁচটি গ্রন্থ, দুটো কবিতাগ্রন্থ এই নিয়ে তার রচনাসম্ভার। বাস্তবতার নিপুণ চিত্রণ, ইতিহাস ও রাজনৈতিক জ্ঞান, গভীর অন্তর্দৃষ্টি ও সূক্ষ্ম কৌতুকবোধ তার রচনাকে দিয়েছে ব্যতিক্রমী সুষমা। বাংলা সাহিত্যে তিনি প্রশংসিত বাংলাদেশী লেখক।
আব্দুর রউফ চৌধুরী ১৯২৯ সালের ১লা মার্চ বাংলাদেশের হবিগঞ্জ জেলার মুকিমপুর গ্রামে জন্মগ্রহণ করেন। তার ডাক নাম রূপ। তার বাবার নাম আজহর চৌধুরী এবং মায়ের নাম নাজমুন নেসা চৌধুরী। আব্দুর রউফ চৌধুরী মৌলভীবাজার কাশীনাথ স্কুল থেকে ১৯৪৩ সালে ম্যাট্রিকুলেশন পরীক্ষা এবং হবিগঞ্জ বৃন্দাবন কলেজ থেকে ১৯৪৫ সালে ইন্টারমিডিয়েট পাস করেন। এরপর হবিগঞ্জ বৃন্দাবন কলেজ-এ থেকে অনার্স পড়েন (১৯৪৭)।
আব্দুর রউফ চৌধুরীর কর্মজীবন শুরু হয় ব্যবসায়ের মাধ্যমে। তারপর প্রভাষক পদে যোগদানের মাধ্যমে। এরপর তিনি পাকিস্তান বিমানবাহিনীতে যোগ দেন। সরকারি কর্মকর্তা হিসেবে ব্রিটিশ বিমানবাহিনীতে যোগ দেন ১৯৬২ সালে। কর্মজীবনে ব্রিটিশ সরকারি কর্মকর্তা হিসেবে দায়িত্ব পালন করেন ১৯৮৯ সাল পর্যন্ত। ১৯৫১ সালে তিনি বিয়ে করেন। তার স্ত্রীর নাম শিরীন চৌধুরী। মুক্তিযুদ্ধের সময় তিনি প্রবাসে মুক্তিযোদ্ধা সংগঠক হিসেবে দায়িত্ব পালন করেন ১৯৭১ সাল, গোপনে মুক্তিযোদ্ধাদের সঙ্গে যোগাযোগ রাখেন।
আব্দুর রউফ চৌধুরী প্রগতিশীল হবিগঞ্জ সাহিত্য পরিষদের এর সহ সভাপতি হিসেবে দায়িত্ব পালন করেছেন।
বাংলা একাডেমী আজীবন সদস্য পদ লাভ করেন (১৯৯৩)। তিনি শ্রেষ্ঠ লেখক হিসেবে হবিগঞ্জ গ্রন্থমেলা পুরস্কারে ভূষিত হন (১৯৯৫)।
সারা জীবন লড়াই করেছেন ডায়াবেটিস, নানাবিধ রোগে। ১৯৯৬ সালের ২৩শে ফেব্রুয়ারি আব্দুর রউফ চৌধুরী মৃত্যুবরণ করেন।
ছোট গল্প সংকলন
প্রবন্ধ সংকলন
গবেষণা ও ইতিহাস
তুলনামূলক সাহিত্য

তুলনামূলক সাহিত্য একটি একাডেমিক বিষয় যেখানে দুই বা ততোধিক ভাষাগত, সাংস্কৃতিক বা জাতিগত পটভূমি থেকে আগত সাহিত্য বিষয়ে আলোচনা বা অনুসন্ধান করা হয়। সাধারণত ভিন্নতর ভাষার সাহিত্য নিয়ে এতে আলোচনা করা হয়; তবে একই ভাষাভাষী ভিন্নতর জাতিগোষ্ঠীর সাহিত্য নিয়েও আলোচনা হতে পারে। বাংলা ভাষায় তুলনামূলক সাহিত্য চর্চার ইতিহাস দুশো বছরের পুরাতন হলেও তুলনামূলক সাহিত্য চর্চার বিষয়গত আঙ্গিককে উল্লেখ করে [আলোচনা‌|সমালোচনা] শুরু হয় বিংশ শতাব্দীর শুরুতে। বাংলাভাষায় তুলনামূলক সাহিত্য চর্চা নিয়ে ১৯০৭ সালে বিশ্বসাহিত্য প্রবন্ধটি লেখেন রবীন্দ্রনাথ ঠাকুর। সেখানে বলেন, "ইংরাজিতে আপনারা তাহাকে Comparative Literature নাম দিয়াছেন। বাংলায় আমি তাহাকে বিশ্বসাহিত্য বলিব।"
সাধারণভাবে তুলনামূলক সাহিত্যের শিক্ষার্থী এবং একাডেমিকগণ একাধিক ভাষায় দক্ষতা অর্জন করেন; একই সাথে সেসকল ভাষার সাহিত্যগত ঐতিহ্য, সাহিত্য সমালোচনার ধারা এবং প্রধান সাহিত্যগুলো সম্পর্কে চর্চা রাখেন। এই একাডেমিক বিভাগটির আন্তর্বিভাগীয় বৈশিষ্ট্যের কারণে এ বিভাগের একাডেমিকেরা অনুবাদবিদ্যা, সমাজবিজ্ঞান, সমালোচনা তত্ত্ব, সংস্কৃতিবিদ্যা, ধর্মবিদ্যা, ইতিহাস ইত্যাদি বিষয়ে কিছুটা চর্চা রেখে থাকেন। একারণে, বিভিন্ন বিশ্ববিদ্যালয়ে তুলনামূলক সাহিত্য বিভাগের পাঠ্যক্রম নির্ধারণের ক্ষেত্রে এরকম বিবিধ বিভাগের একাডেমিকেরা অবদান রাখেন।
মু-নে-ব্ত্সান-পো

মু-নে-ব্ত্সান-পো () (রাজত্বকাল ৭৯৭(?) - ৮০৪ (?)) খ্রি-স্রোং-ল্দে-ব্ত্সানের পরবর্তী তিব্বত সম্রাট ছিলেন।
তিব্বত সম্রাট খ্রি-স্রোং-ল্দে-ব্ত্সানের মু-ত্রি-ব্ত্সান-পো, মু-নে-ব্ত্সান-পো, মু-তিগ-ব্ত্সান-পো এবং খ্রি-ল্দে-স্রোং-ব্ত্সান নামক চার পুত্র ছিল। এঁদের মধ্যে বড় মু-ত্রি-ব্ত্সান-পো কম বয়সে মারা যান। খ্রি-স্রোং-ল্দে-ব্ত্সান ৭৯৭ খ্রিষ্টাব্দে সিংহাসনের উত্তরাধিকার তার দ্বিতীয় পুত্র মু-নে-ব্ত্সান-পোকে দিয়ে যান। 
মু-নে-ব্ত্সান-পোর রাজত্বের সঠিক সময়কাল সম্বন্ধে ঐতিহাসিক তথ্য যথেষ্ট নয়। কোনো কোনো ঐতিহাসিকদের মতে তার রাজত্ব মাত্র দেড় বছর টিকে ছিল। আবার অনেকে মনে করেন যে তিনি ৭৯৭ খ্রিষ্টাব্দ থেকে ৮০৪ খ্রিষ্টাব্দ পর্যন্ত রাজত্ব করেন। 
দ্বা ব্ঝেদ গ্রন্থানুসারে মু-নে-ব্ত্সান-পো তার পিতার অন্তিম সংস্কার বোন ধর্মরীতি অনুসারে না করে বৌদ্ধ ধর্মরীতি অনুসারে করেন। তিনি তার রাজত্বে তিনবার সকলের জন্য ভূমি ও সম্পত্তির সমবণ্টনের ব্যর্থ চেষ্টা করেন। 
মু-নে-ব্ত্সান-পোর স্ত্রী সম্রাজ্ঞী ফোয়োংসার সৌন্দর্য্যে ঈর্ষান্বিত সম্রাটের মাতা ত্সেফোংসার নির্দেশে সম্রাট মু-নে-ব্ত্সান-পোকে বিষপান করিয়ে হত্যা করা হয়। মু-নে-ব্ত্সান-পোর কোন সন্তান না থাকায় তার পরবর্তী ভাই মু-তিগ-ব্ত্সান-পো সিংহাসনের উত্তরাধিকারী হন। কিন্তু এক বর্ষীয়ান মন্ত্রীকে হত্যার অভিযোগে মু-তিগ-ব্ত্সান-পোকে ভুটান সীমান্তের নিকটে ল্হোডাক খার্চুতে নির্বাসনে পাঠিয়ে দেওয়া হয়। এর ফলে ৮০৪ খ্রিষ্টাব্দে মু-নে-ব্ত্সান-পোর কনিষ্ঠ ভ্রাতা খ্রি-ল্দে-স্রোং-ব্ত্সান তিব্বতের পরবর্তী সম্রাট হন।
খোকা ৪২০

খোকা ৪২০ একটি ২০১৩ সালের বাংলা চলচ্চিত্র। এই চলচ্চিত্রের নাম অভিনেতা দেবের "খোকাবাবু" চলচ্চিত্রের গান "খোকা ৪২০" থেকে নেয়া হয়েছে। এতে অভিনয় করেছেন দেব, শুভশ্রী গাঙ্গুলী, নুসরাত জাহান, রজতাভ দত্ত, তাপস পাল প্রমুখ ব্যক্তি। এটি তেলুগু চলচ্চিত্র "বৃন্দাবনম"-এর কাহিনি থেকে নেয়া হয়েছে। খোকাবাবু চলচ্চিত্রের পরের এই চলচ্চিত্রটি পুরোপুরি পুনঃনির্মাণ নয়। কারণ কেবল নাম আর নায়কের নাম ছাড়া কাহিনিগত কোনই মিল নেই। এই চলচ্চিত্রটি পশ্চিম বাংলায় বিখ্যাত হয়।
এই চলচ্চিত্রের মুখ্য নায়ক "কৃষ" (দেব) এবং অভিনেত্রী "ভূমি" (শুভশ্রী গাঙ্গুলী)। "কৃশ" ধনাঢ্য ব্যক্তির সন্তান। সে "মেঘা"কে (নুসরাত জাহান) ভালবাসে। এ পর্যায়ে "মেঘা"র সাথে পরিচয় হয় "ভূমি"র। তারা দুইজনে বন্ধু হয়। "ভূমি" "মেঘা"কে তার সমস্যার কথা বলে যে তার এক কাকাতো ভাই তাকে বিয়ে করতে চায়, পরিবারও তাই চায়, কিন্তু সে চায় না। তাই "মেঘা" তাকে সাহায্য করার জন্য "কৃষ"কে "ভূমি"র প্রেমিক হিসেবে পাঠায়। "কৃষ" প্রথমে রাজি না হলেও পরে জোরাজুরি করায় রাজি হয়। কাহিনির এক পর্যায়ে "কৃষ" সত্যি সত্যিই "ভূমি"কে ভালবেসে ফেলে। "ভূমি"ও তাকে ভালবাসে। এদিকে পরে জানা যায় "ভূমি" ও "মেঘা"র বাবা পরস্পরের সৎ ভাই ও শত্রু। "কৃষ" তাদেরকে এক করে দেয়। এদিকে "মেঘা"ও বুঝতে পারে "কৃষ" তার কাছ থেকে দূরে সরে গেছে। কাহিনি নতুন মোড় নেয় যখন হারাধন বন্দ্যোপাধ্যায় মারা যায় এবং এখানেই এটি তেলুগু চলচ্চিত্র "বৃন্দাবনম" থেকে পৃথক হয়ে যায়।
স্যাভি গুপ্ত ও ঋষি চন্দ এই চলচ্চিত্রের সংগীত পরিচালনা করেন। তবে ৪ সুরকারকে এই সংগীত দেয়া হয়। তারা নিজেদের মত সুরারোপ করেন এবং সবচেয়ে ভালটাই বেছে নেয়া হয়। "খোকা ৪২০" সর্বমোট ৫১ কোটি টাকা আয় করে পাগলু ২কেও হারিয়ে দেয়।
জেমস ফকনার

জেমস পিটার ফকনার (; জন্ম: ২৯ এপ্রিল, ১৯৯০) তাসমানিয়া রাজ্যের লনসেস্টনে জন্মগ্রহণকারী অস্ট্রেলিয়ার ক্রিকেটার। নিজ রাজ্য দল তাসমানিয়ার পক্ষে খেলে থাকেন ছয় ফুট এক ইঞ্চি উচ্চতার অধিকারী ও ফিনিশার নামের পরিচিত জেমস ফকনার। অল-রাউন্ডার হিসেবে তিনি বামহাতি মিডিয়াম পেসার ও ডানহাতি ব্যাটসম্যানের ভূমিকায় মাঠে অবতীর্ণ হন। মাঝারি সারির ব্যাটসম্যান ও উদ্বোধনী বোলার হিসেবে অস্ট্রেলিয়া দলে গুরুত্বপূর্ণ অবদান রাখছেন।
তাসমানিয়া দলের পক্ষে তার বাবা পিটার ফকনার প্রথম-শ্রেণীর ক্রিকেটে অংশগ্রহণ করেছিলেন।
২০০৭ সালে অস্ট্রেলিয়ান ক্রিকেট একাডেমির উন্নয়ন দলে খেলেন ও ২০০৮ সালের আইসিসি অনূর্ধ্ব-১৯ ক্রিকেট বিশ্বকাপে অন্তর্ভুক্ত হন। ২০১০-১১ মৌসুমে শেফিল্ড শিল্ডে ৩০ রান গড়ে ৩০০ রান ও ১৭.২২ রান গড়ে ৩৬ উইকেট লাভ করেন ফকনার। ২০১২ মৌসুমে তিনি তাসমানিয়া অনূর্ধ্ব-১৭ দলের অধিনায়কত্ব পালন করেন।
২০১২-১৩ মৌসুমের শেফিল্ড শিল্ডের চূড়ান্ত খেলায় ম্যান অব দ্য ম্যাচ নির্বাচিত হন ও দলকে তৃতীয়বারের মতো শিরোপা বিজয়ে সহায়তা করেন।
১ ফেব্রুয়ারি, ২০১২ তারিখে ভারতীয় দলের বিপক্ষে টুয়েন্টি২০ আন্তর্জাতিকের মাধ্যমে আন্তর্জাতিক ক্রিকেটে অস্ট্রেলিয়ার পক্ষে অভিষেক ঘটে তার। ২০১৩ সালে অস্ট্রেলিয়া ক্রিকেট দলের অন্যতম সদস্যরূপে ইংল্যান্ড সফরে যান। ২১ আগস্ট, ২০১৩ তারিখে ওভালে অনুষ্ঠিত ৫ম টেস্টে ইংল্যান্ড দলের বিপক্ষে তার অভিষেক ঘটে। অস্ট্রেলীয় নির্বাচক জন ইনভারেরিটি ফকনারকে কোন কিছু করে দেখাতে পারে বলে আখ্যায়িত করেন। অন্যদিকে অস্ট্রেলীয় অধিনায়ক মাইকেল ক্লার্ক ফকনারের কিছু দুর্বলতা তুলে ধরেন যার ফলে তিনি পূর্বের টেস্টগুলোয় অন্তর্ভুক্ত হতে পারেননি।
ব্রুকহ্যাভেন ন্যাশনাল ল্যাবরেটরী

ব্রুকহ্যাভেন ন্যাশনাল ল্যাবরেটরী নিউ ইয়র্কে অবস্থিত একটি গবেষণাগার। এটি ১৯৪৭ সালে প্রতিষ্ঠিত হয়।
এই গবেষণাগারে প্রায় ৩০০০ বিজ্ঞানী, প্রকৌশলী কাজ করে। এই গবেষণাগারের মোট ক্ষেত্রফল ২১ বর্গকিলোমিটার।
গ্রীষ্মের রবিবারসমূহে এই গবেষণাগারটি সাধারণ মানুষের জন্য খোলা থাকে। এটি স্থানীয় স্কুলসমূহের জন্য বিজ্ঞান মেলা ও রোবোটিক্স প্রতিযোগিতার আয়োজন করে থাকে।
কম্প্যাক্ট মিউওন সলিনয়েড

কম্প্যাক্ট মিউওন সলিনয়েড (সিএমএস) পরীক্ষণটি লার্জ হাড্রন কলাইডারে নির্মিত দুটি কণা পদার্থবিজ্ঞান ডিটেক্টরের একটি।
সিএমএস এর দৈর্ঘ্য ২৫ মিটার, ব্যাস ১৫ মিটার এবং ভর ১২,৫০০ টন। ৪২টি দেশের ১৭৫টি প্রতিষ্ঠানের ৩৮০০ এই পরীক্ষণের সাথে সম্পৃক্ত।
এই পরীক্ষণের উদ্দেশ্যসমূহ হলো :
সিএমএস ডিটেক্টরটি একটি বিশালাকার সলিনয়েড চুম্বককে কেন্দ্র করে নির্মিত হয়েছে। এটি অতিপরিবাহী তারের একটি কোণকাকৃতির কুন্ডলীর আকার ধারণ করেছে যেটি ৪ টেসলার চৌম্বক ক্ষেত্র উৎপন্ন করে, যেটি পৃথিবীর চৌম্বক ক্ষেত্রের এক লক্ষ গুণ।
তাড়ন বেগ

তাড়ন বেগ হলো কোনো কণা যেমন ইলেক্ট্রনের সেই বেগ যা সে তড়িৎ ক্ষেত্রের কারণে লাভ করে। 
তাড়ন বেগকে নিম্নোক্তভাবে প্রকাশ করা হয় :
formula_1
formula_2
যেখানে formula_3 হলো প্রবাহ ঘনত্ব, formula_4 is আধান ঘনত্ব (একক C/m), এবং formula_5 is the তাড়ন বেগ, and where formula_6 is the ইলেক্ট্রন মোবিলিটি (একক (m^2)/V*s) এবং formula_7 is the তড়িৎ ক্ষেত্র (একক V/m)
সমান প্রস্থচ্ছেদের ক্ষেত্রফলের কোনো আধান বাহকের তাড়ন বেগ নির্নোয়ের পদ্ধতি হলো :
formula_8
যেখানে হলো ইলেক্ট্রনের তাড়ন বেগ, পদার্থের মধ্য দিয়ে প্রবাহ, হলো আধান ঘনত্ব, পদার্থের প্রস্থচ্ছেদের ক্ষেত্রফল এবং হলো আধান।
রেইমন্ড ডেভিস জুনিয়র

রেইমন্ড ডেভিস জুনিয়র () একজন মার্কিন রসায়নবিজ্ঞানী ও পদার্থবিজ্ঞানী। তিনি ২০০২ সালে পদার্থবিজ্ঞানে নোবেল পুরস্কার লাভ করেন।
ডেভিস ওয়াশিংটন ডিসিতে জন্মগ্রহণ করেন। তিনি ১৯৩৮ সালে ইউনিভার্সিটি অব ম্যারিল্যান্ড, কলেজ পার্ক থেকে রসায়নে গ্র্যাজুয়েশন সম্পন্ন করেন। তিনি এখান থেকে মাস্টার্সও সম্পন্ন করেন। তিনি ১৯৪২ সালে ইয়েল বিশ্ববিদ্যালয় থেকে ভৌত রসায়নে পিএইচডি সম্পন্ন করেন।
জন লুইস হল

জন লুইস হল একজন মার্কিন পদার্থবিজ্ঞানী। তিনি ২০০৫ সালে পদার্থবিজ্ঞানে নোবেল পুরস্কার লাভ করেন।
হল কলোরাডোর ডেনভারে জন্মগ্রহণ করেন। তিনি কার্নেগী ইন্সটিটিউট অব টেকনোলজি থেকে পদার্থবিজ্ঞানে ১৯৫৬ সালে বিএস, ১৯৫৮ সালে এমএস এবং ১৯৬১ সালে পিএইচডি ডিগ্রি অর্জন করেন।
মৃন্ময়ী মন্দির

মৃন্ময়ী মন্দির ভারতের পশ্চিমবঙ্গ রাজ্যের বাঁকুড়া জেলার বিষ্ণুপুর শহরের একটি প্রাচীন মন্দির। এটি ১০ম শতাব্দীতে মল্লরাজ শ্রীমন্ত জগৎমল্ল দেব কর্তৃক প্রতিষ্ঠিত।
মল্লরাজ শ্রীমন্ত জগৎমল্ল দেব বন-বিষ্ণুপুরের ঘোর অরণ্যে মাদূর্গা দ্বারা স্বপ্নদৃষ্টা হন । স্বপ্নে দেবীমা এর আজ্ঞানুসার তাহার তৎকালীন রাজধানী প্রদ্যুম্নপুর থেকে বন-বিষ্ণুপুরে স্থানান্তরিত করবার পর রাজবাড়ি থেকে অদূরে সাল ৯৯৭ খ্রিষ্টাব্দে এই মৃন্ময়ী মন্দিরের প্রতিষ্ঠা করেন। মন্দিরের অধিষ্ঠাত্রী শ্রীশ্রী৺মৃন্ময়ী দূর্গা মাতার মূল বিগ্রহ শ্রীমন্ত জগৎমল্ল দেব দ্বারা প্রাপ্ত মুখ-অবয়ব ও গঙ্গা মৃত্তিকা দ্বারা নির্মিত ।।
মৃন্ময়ী মন্দিরে ৯৯৭ খ্রিষ্টাব্দে অনুষ্ঠিত দুর্গাপূজা পশ্চিমবঙ্গের প্রাচীনতম দুর্গাপূজা।প্রাচীন বলিনারায়ণী মতে আয়োজিত এই পূজার আচার প্রচলিত দুর্গাপূজার আচার অনুষ্ঠান থেকে কিছুটা ভিন্ন। এই পূজায় মূল মূর্তি বা ছোট ঠাকুরাণীর বিসর্জন হয় না। প্রতি বছর ঘট স্থাপন করে পটে আঁকা দুর্গার পূজা হয়। কৃষ্ণা নবমী তিথিতে দেবীর বোধন হয় এবং সেইদিন থেকে প্রতিদিন সন্ধি মুহুর্তে তোপধ্বনি হয় ।
জীতাষ্টমী তিথির পরেরদিন ঘট স্থাপন করে রাজমহল থেকে রূপার পাত দিয়ে তৈরী মহিষমর্দিনী মূর্তিকে বা স্থানীয় বিশ্বাসে বড়ঠাকুরানিকে এনে নবপত্রিকাসহ কৃষ্ণবাঁধে স্নান করিয়ে বোধনের মাধ্যমে পূজার শুরু হয়। মানচতুর্থীর পরের দিনে লালরঙের কাপড়ে স্থানীয় বিশ্বাসে মেজঠাকুরানি বা দেবীঘটে গোপাল সায়র থেকে জল ভরে আনা হয়। মহাষষ্ঠীর দিনে রাজ অভিষেকস্থলে বিষ্ণুপুরের রাজা ও রাণীকে দেবীপট বা স্থানীয় বিশ্বাসে ছোটঠাকুরানিকে দর্শন করানো হয়। সেইদিন শ্যামকুন্ডের জলে দেবীপটকে স্নান করিয়ে বিল্ববরণ করা ও বোধন করা হয়। জিতাষ্টমী থেকে মহাষষ্ঠী পর্যন্ত খিচুড়িভোগ এবং মহাষষ্ঠী থেকে মহানবমী পর্যন্ত বাদশাভোগ ভাত ও নিরামিষ পদ ভোগ হিসেবে তৈরী করা হয়। 
মল্লরাজাদের শাসনকালে স্থানীয় মহাদণ্ড বা মহাহোড় সম্প্রদায় পাথর দরজার নিকটে কামান দেগে সন্ধিপূজো ও পশুবলি শুরু হত। পূর্বে এই সময় নরবলির প্রথা থাকলেও মল্লরাজা বীরহাম্বীর বৈষ্ণবধর্মে দীক্ষিত হলে নরবলি প্রথা তুলে দেওয়া হয়। সন্ধিপূজো চব্বিশ মিনিট সময়ের মধ্যে সম্পন্ন করা হয়।
মহানবমীর শেষ রাতে মহামারীর পূজা নামে এক বিশেষ পূজা হয়ে থাকে। কথিত আছে, এককালে কলেরার মড়কে মল্লভূম রাজ্যের ও রাজপরিবারের বহু লোকের মৃত্যু হলে এই পূজার প্রচলন হয়। দুইজন পুরোহিত একমাত্র রাজপরিবারের সদস্যদের উপস্থিতিতে দেবীঘটের দিকে পিছন ফিরে খচ্চর বাহিনীর পূজা করেন। পাঁচ পোয়া করে বাদশাভোগ চাল, মুগ ডাল, ঘি, কাঁচকলা ও সৌন্ধব লবণ দিয়ে রান্না করা এই পূজার বিশেষ ভোগ সুর্যোদয়ের পূর্বেই রাজপরিবারের সদস্যদের খেয়ে নিতে হয়।
মহাদশমীর দিন পান্তা ভাত দিয়ে দেবীর ভোগ তৈরী করা হয়। প্রাচীন ঐতিহ্য অনুযায়ী স্থানীয় রাউতখন্ডের ন্যুলে সম্প্রদায়ের লোকেরা নীলকন্ঠ পাখি নিয়ে আসেন। দেবীমূর্তিকে বিসর্জন না দিয়ে দেবীঘটকে স্থানীয় রামসায়রে নবপত্রিকাসহ বিসর্জন দেওয়া হয়।
জামিল উদ্দিন আহমেদ

ব্রিগেডিয়ার জেনারেল জামিল উদ্দিন আহমেদ যিনি কর্নেল জামিল নামেই বেশি পরিচিত। (জন্ম: ১ ফেব্রুয়ারি ১৯৩৩- মৃত্যু: ১৫ আগস্ট ১৯৭৫) ছিলেন বাংলাদেশ সেনাবাহিনীর একজন কর্মকর্তা। তিনি ১৯৭৫ সালে রাষ্ট্রপতির সামরিক সচিব ছিলেন। তিনি ১৯৭৫ সালের ১৫ আগস্ট বাংলাদেশের তৎকালীন রাষ্ট্রপতি শেখ মুজিবুর রহমানের সামরিক সচিব হয়েও বিশ্বস্ত দেহরক্ষীর মত কর্তব্যরত অবস্থায় নিহত হন।
ব্রিগেডিয়ার জেনারেল জামিল ১ ফেব্রুয়ারি ১৯৩৩ সালে গোপালগঞ্জ জেলায় জন্মগ্রহণ করেন।
কর্নেল জামিলের আত্মত্যাগের প্রতি সম্মান জানিয়ে ২০০৯ সালে তাকে বীর উত্তম খেতাবে ভূষিত করে সরকার। সেনাবাহিনীও তাদের এই বীর সেনাকে ব্রিগেডিয়ার জেনারেল পদমর্যাদা দিয়ে সম্মানিত করে। ১৯৯৭ সালে পরিবারের উদ্যোগে গঠন হয় কর্নেল জামিল ফাউন্ডেশন।
কর্নেল জামিল আহমেদের স্ত্রী আঞ্জুমান আরা জামিল সংরক্ষিত আসনে সংসদ সদস্য নির্বাচিত হয়েছিলেন ১৯৯৬ সালে। ২৯ নভেম্বর ২০১২ সালে তিনি মারা যান। চার মেয়ের মধ্যে বড় মেয়ে তাহমিনা এনায়েত তনু ঢাকায় থাকেন। মেজ মেয়ে আফরোজা জামিল পেশায় চিত্রশিল্পী। সেজ মেয়ে ফাহমিদা আহমেদ শ্বেতা যুক্তরাষ্ট্রপ্রবাসী। আর সবার ছোট কারিশমা জামিল মেকআপ আর্টিস্ট।
কর্নেল জামিল ১৫ আগস্ট ১৯৭৫ সালে বাংলাদেশের তৎকালীন রাষ্ট্রপতি শেখ মুজিবুর রহমানের দেহরক্ষী হিসেবে কর্তব্যরত অবস্থায় নিহত হন।
ব্রাড হাড্ডিন

ব্রাডলি জেমস হাড্ডিন (; জন্ম: ২৩ অক্টোবর, ১৯৭৭) নিউ সাউথ ওয়েলসের কাউরা এলাকায় জন্মগ্রহণকারী অস্ট্রেলীয় ক্রিকেটার। অস্ট্রেলিয়া জাতীয় ক্রিকেট দলের অন্যতম সদস্য হিসেবে ব্যাটসম্যান এবং উইকেট-রক্ষকের ভূমিকা পালন করছেন। পাশাপাশি দলে সহ-অধিনায়কেরও দায়িত্ব পালন করছেন তিনি।
১৯৮৯ সালে হাড্ডিনের পরিবার কুইয়ানবিয়ানে স্থানান্তরিত হয়, তখন তার বয়স ছিল ১২ বছর। এরপর সেখানে তিনি ১৫ বছর বয়সী জুনিয়রদের কুইয়ানবিয়ান ডিস্ট্রিক্ট ক্রিকেট ক্লাবের হয়ে খেলেন। ১৬ বছর বয়সে অস্ট্রেলিয়ান ন্যাশনাল ইউনিভার্সিটি গ্রেড ক্রিকেট ক্লাবের ১ম গ্রেডের প্রতিনিধিত্ব করেন।
২৬ সেপ্টেম্বর, ২০১২ তারিখে শেফিল্ড শীল্ডে তাসমানিয়ার বিপক্ষে শতক হাঁকান।
সমগ্র ক্রীড়া জীবনের অধিকাংশ সময়ই তিনি অস্ট্রেলিয়া এ দলের উইকেট-রক্ষকের ভূমিকায় ছিলেন। তিনি মূল দলের উইকেট-রক্ষক অ্যাডাম গিলক্রিস্টের আঘাতপ্রাপ্তি কিংবা বিশ্রামের বিপরীতে খসড়া উইকেট-রক্ষকের তালিকায় ছিলেন। ৩০ জানুয়ারি, ২০০১ তারিখে জিম্বাবুয়ে দলের বিপক্ষে হোবার্টে হাড্ডিনের ওডিআই অভিষেক ঘটে। ১৮ সেপ্টেম্বর, ২০০৬ তারিখে কুয়ালালামপুরে ডিএলএফ কাপে ওয়েস্ট ইন্ডিজের বিপক্ষে অস্ট্রেলীয় অধিনায়ক মাইক হাসি ও তিনি ১৬৫ রানের জুটি গড়েন। ৬ষ্ঠ উইকেট জুটিতে এ রানটি তৎকালীন সময়ের একদিনের আন্তর্জাতিকে বিশ্বরেকর্ড হিসেবে স্বীকৃত ছিল। ২০০৮ সালের শুরুতে ক্রিকেট জীবন থেকে গিলক্রিস্টের অবসর নেয়ার পর ২২ মে জ্যামাইকার কিংস্টনে ওয়েস্ট ইন্ডিজের বিপক্ষে টেস্ট ক্রিকেটে ৪০০তম অস্ট্রেলীয় টেস্ট ক্রিকেটার হিসেবে অভিষেক ঘটে হাড্ডিনের। ফেব্রুয়ারি, ২০০৯ সালে পার্থে অনুষ্ঠিত ওডিআইয়ে নিল ব্রুমের আউটের সাথে বিতর্কে জড়িয়ে পড়েন। ১৫ ফেব্রুয়ারি, ২০০৯ তারিখে হাড্ডিন টুয়েন্টি২০ ক্রিকেটে অস্ট্রেলিয়ার ভারপ্রাপ্ত অধিনায়কের দায়িত্ব পালন করেন। রিকি পন্টিংয়ের বিশ্রাম ও মাইকেল ক্লার্কের আঘাতপ্রাপ্তির কারণে নিউজিল্যান্ডের বিপক্ষে তার এ দায়িত্ব গ্রহণ।
৯ মার্চ, ২০১০ তারিখে অনুষ্ঠিত ২০০৯-১০ মৌসুমের চ্যাপেল-হ্যাডলি একদিনের আন্তর্জাতিক সিরিজের তৃতীয় খেলায় তিনি নিউজিল্যান্ডের বিরুদ্ধে শতক হাঁকান। কিন্তু কনুইয়ের আঘাতপ্রাপ্তির কারণে ২০১০ সালে ইংল্যান্ডের বিপক্ষে খেলতে পারেননি। মার্চে অনুষ্ঠিত নিউজিল্যান্ডের বিপক্ষে শতক করে পুনরায় নিজের সামর্থ্যতা প্রমাণ করেন।
২০১০-১১ মৌসুমের অ্যাশেজ সিরিজে ব্রিসবেনের গাব্বায় ১৩৬ রান করে তৃতীয় শতক করেন যা দলকে ইনিংসে এগিয়ে নিতে সহায়তা করে। সিরিজে তিনি ৪৫.০০ গড়ে ৩৬০ রান করেন। জানুয়ারি, ২০১১ সালে টুয়েন্টি২০ সিরিজে টিম পেইনকে অন্তর্ভুক্ত করা হয় যা হাড্ডিনের ভাষায় বিভ্রান্তিকর। ওডিআই ও টেস্টে আরো মনোযোগী হতে সেপ্টেম্বর, ২০১১ সালে টুয়েন্টি২০ আন্তর্জাতিক থেকে অবসর নেন। ২০১১ এর ঘরোয়া মৌসুমে দূর্বল খেলা প্রদর্শন করায় জানুয়ারি, ২০১২ সালে একদিনের আন্তর্জাতিক দল থেকে বাদ পড়েন। তারপরও তিনি টেস্ট ক্রিকেটে অস্ট্রেলিয়ার শীর্ষস্থানীয় উইকেট-রক্ষক হিসেবে মূল্যায়িত হন। কিন্তু উদীয়মান ম্যাথু ওয়াদের কাছ থেকে তার আসনচ্যুতির সমূহ সম্ভাবনা রয়েছে।
২০১৫ সালের ক্রিকেট বিশ্বকাপ প্রতিযোগিতায় অংশগ্রহণের লক্ষ্যে ১১ জানুয়ারি, ২০১৫ তারিখে ক্রিকেট অস্ট্রেলিয়া কর্তৃপক্ষ হাড্ডিন-সহ অস্ট্রেলিয়া দলের ১৫-সদস্যের চূড়ান্ত তালিকা জনসমক্ষে প্রকাশ করে। গ্রুপ পর্বের তৃতীয় খেলায় সহঃ স্বাগতিক দল নিউজিল্যান্ডের বিপক্ষে বীরত্বপূর্ণ ৪১ বলে ৪৩ রান সংগ্রহ করে দলকে ১৫১ রানে নিয়ে যান ও সর্বশেষ আউট হন। খেলায় তার দল মিচেল স্টার্কের ৬/২৮ স্বত্ত্বেও ১ উইকেটে হেরে যায়।
চ্যালেঞ্জ ২

চ্যালেঞ্জ ২ ২০১২ সালের একটি বাংলা চলচ্চিত্র। রাজা চন্দ পরিচালিত এই ছবিতে মুখ্য ভূমিকায় অভিনয় করেছে দেব ও টেলিভিশনের স্বনামধন্য তারকা পূজা বোস। ২০০৯ সালে মুক্তিপ্রাপ্ত চলচ্চিত্র চ্যালেঞ্জের সিক্যুয়েল নয় এটি। এটি ভিন্ন প্রেক্ষাপট নিয়ে গড়ে উঠেছে। কলকাতা ছাড়াও এই ছবি মালয়েশিয়া, দুবাই এবং মুম্বইয়ে শ্যুটিং হয়েছে। ২০১৩ সালে রংবাজ এবং ডিসেম্বরের ছবি চাঁদের পাহাড়ের আগে পর্যন্ত এই ছবির বাজেট ছিল সর্বোচ্চ (প্রায় ১৪০ মিলিয়ন)। ২০১১ সালে মুক্তিপ্রাপ্ত তেলুগু চলচ্চিত্র ডুকুডুর পুন”নির্মাণ এটি। শ্রীনু ভাইতালা পরিচালিত সেই চলচ্চিত্র অভিনয় করেছিল মহেশ বাবু ও সামান্থা।
আইপিএস কর্মকর্তা "অভিরাজ রায়" (দেব) মুম্বাইয়ের সাহসী এবং বিখ্যাত একজন অফিসার। তাকে মাফিয়া ডন "গুরুনায়েক" (আশিষ বিদ্যার্থী) ধরার মিশন দেয়া হয়। তার পিতা "দেবরাজ রায়" (তাপস পাল) আদর্শবাদী নেতা ছিলেন এবং তাকে একটি দুর্ঘটনায় পড়তে হয়। পরে যদিও জানা যায় যে সে আসলে মরেনি, কোমায় ছিল; প্রথমে সকলেই জানত সে মারা গেছে। "অভি" তার সহকর্মীদের সাথে মালয়েশিয়া যায় ডনের ছোটভাই "বান্টি"কে (সুরজিৎ সেন) ধরতে। তাকে পাবার পর জানা যায়, তার বাবার দুর্ঘটনার পিছনে "অপূর্ব ঘোষ" (দীপংকর দে)-এর হাত ছিল।
এরইমধ্যে সে "পূজা বক্সী"র (পূজা বোস) প্রেমে পড়ে। "পূজা" একজন ফ্যাশন ডিজাইনার, যে মালয়েশিয়ায় ফ্যাশনের কাজ করতে যায়। "পূজা" "অভি"র বস "অজিত বক্সী"র (রজতাভ দত্ত) মেয়ে। এদিকে "দেবরাজ" যখন কোমা থেকে ফিরে আসে, ডাক্তারেরা বলে দেয়, যে কোন শক তাকে আবারও কোমায় নিয়ে যেতে পারে। তাই "অভি" তার বাড়িতে নকল সেট সাজায়, যেন তার বাবা মনে করে সে একজন নেতা। কারণ তার বাবার ইচ্ছা ছিল সে বড় হয়ে ডাক্তার হবে। সে "স্বর্নকমল"-এর (খরাজ মুখোপাধ্যায়) সহায়তায় তার অভিনয় চালিয়ে যায় এবং ধীরে ধীরে "গুরুনায়েক"-এর সব সাথীকে মেরে ফেলে। এবং এক পর্যায়ে সে অনেক কষ্ট করে সেই ডনকে মেরে ফেলে।
চলচ্চিত্রের শেষে দেখা যায় "দেবরাজ" জানতে পারে যে তার ছেলে আসলে এক আইপিএস কর্মকর্তা। সে দুঃখ পায়, কিন্তু এটা ভেবে খুশি হয়, যে তার ছেলে তার জন্যই এটা করেছে।
চলচ্চিত্রটি ১৯শে অক্টোবর, ২০১২ সালে (দূর্গা পঞ্চমীর দিন) সারা ভারতে ২৭০টি থিয়েটার জুড়ে একসাথে মুক্তি পায়। এরমধ্যে কলকাতা, মুম্বাই, দিল্লি, বিহার, আসাম, ত্রিপুরা, ছত্রিশগড় এবং মধ্য প্রদেশ উল্লেখযোগ্য। এছাড়া মাল্টিপ্লেক্স এবং সিঙ্গল স্ক্রিনেও মুক্তি পায়। প্রযোজক মাহেন্দ্র সোনি বলেন, এই প্রথ কোন বাংলা চলচ্চিত্র একযোগে এত স্থানে মুক্তি পেল এবং হিট হল। শ্রী ভেঙ্কটেশ ফিল্মস এই চলচ্চিত্র বাংলার বাইরেও মুক্তি দেয়ার কথা ভাবেন। শ্রী ভেঙ্কটেশ ফিল্মস চলচ্চিত্রটিকে দেশের বাইরে মুক্তি দেবার কথাও ভেবেছিলেন।
জিৎ গাঙ্গুলীএবং স্যাভি গুপ্ত এই চলচ্চিত্রের সংগীতের কাজ করেন।
আকৃতি কক্কর

আকৃতি কক্কর একজন ভারতীয় সঙ্গীতশিল্পী।
কক্করের জন্ম ও বেড়ে ওঠা দিল্লিতে। তার সুকৃতি কক্কর ও প্রকৃতি কক্কর নামে দুইজন জমজ বোন রয়েছে, তারাও গায়িকা।
আকৃতি ২০১৬ সালে পরিচালক চিরাগ আরোরাকে বিয়ে করেন। ২০২৩ সালের নভেম্বর মাসে তাদের একজন পুত্র সন্তানের জন্ম হয়।
তিনি জি বাংলার জনপ্রিয় আপাতবাস্তব টেলিভিশন অনুষ্ঠান "সা রে গা মা পা"-এর বিচারক ছিলেন।
নিকটদৃষ্টি

নিকটদৃষ্টি বা হ্রস্বদৃষ্টি বা মায়োপিয়া () চোখের ৪টি প্রধান রোগের মধ্যে ১টি। এটি আসলে চোখের সেই অবস্থা যখন চোখের তারারন্ধ্রের ভেতর দিয়ে আগত আলো অক্ষিগোলকের রেটিনায় আপতিত না হয়ে তার সামনে কোন স্থানেই একটি বিন্দুতে মিলিত হয়ে প্রতিবিম্ব সৃষ্টি করে ফেলে। ফলে চোখের নিকট দুরত্ব ২৫ সেন্টিমিটার এর বেশি দূরের কোন বস্তুর বিম্ব রেটিনার সামনে গঠিত হয়। ফলে বস্তুর স্পষ্ট প্রতিবিম্বও গঠিত হয় না আর ভালো দেখাও সম্ভব হয় না। এ জন্য মায়োপিয়াকে "ক্ষীণদৃষ্টি"ও বলা হয়। এর অন্যান্য নামের মধ্যে রয়েছে "অদূরবদ্ধ দৃষ্টি","হ্রস্ব দৃষ্টি" এবং "স্বল্প দৃষ্টি" ।
মাইওপিয়া বা ক্ষীণদৃষ্টি আক্রান্ত চোখ খুব কাছের বস্তু বেশ ভালো দেখলেও দূরের বস্তু ঝাপসা দেখে। অর্থাৎ এই চোখের নিকটবিন্দু ২৫ সেন্টিমিটারেরও কম হতে পারে। অন্যান্য লক্ষণগুলোর মধ্যে উল্লেখযোগ্য -
১। মাথা ব্যথা:
আমাদের চোখে লেন্স আলো এবং লক্ষ্যবস্তুর দূরত্বের ভিত্তিতে সমন্বয় করতে পারে। একে বলে একোমোডেশন। এই কাজটা করে থাকে লেন্সের সাথে লাগানো অকুলার পেশি। যদি লেন্সের ফোকাসিং এ সমস্যা থাকে, তাহলে এই পেশিকে খাটতে হয় আরো বেশি। ফলাফল, চোখ ব্যাথা এবং মাথাব্যথা।
২।চোখের ক্লান্তি:
যে কারণে মাথাব্যথা হয় ওই একই কারণে চোখের ক্লান্তি হতে পারে। এক্ষেত্রে হঠাৎ হঠাৎ দৃষ্টি ঘোলা হয়ে যাওয়া, শুষ্ক চোখ, লাল চোখ এবং চোখ দিয়ে পানি পড়ার মত লক্ষণগুলো প্রকাশ পায়।
অনেকে বলে কাছ থেকে টিভি দেখলে বা বই পড়লে এই রোগ হয়, আসলে ব্যাপারটা পুরো উল্টো। বাচ্চারা কাছ থেকে টিভি দেখছে বা বই পড়ছে দেখলে বুঝতে হবে তাদের মায়োপিয়া থাকতে পারে। কারণ তারা ওই কাছ থেকে দেখেই অভ্যস্ত এবং অনেক সময় বুঝতেই পারে না যে সমস্যা আছে। আবার এই কাছ থেকে পড়ার চেষ্টা কারণ হল, ছোটদের চোখের লেন্স প্রকৃতিগতভাবেই বেশি সংকোচনশীল হয়, একারণে তারা চোখের অনেক কাছেও স্পষ্ট বিম্ব গঠন করতে পারে। বড় হওয়ার সাথে সাথে লেন্স ক্রমশ শক্ত হলে এই ক্ষমতা আপনা থেকেই চলে যায়।
অক্ষিগোলকের ব্যাসার্ধ বেড়ে গেলে বা চোখের লেন্সের ফোকাস দূরত্ব কমে গেলে তথা অভিসারী ক্ষমতা বেড়ে গেলে এই ত্রুটি দেখা যায়।
১। ৯০% ক্ষেত্রেই এটি একটি জন্মগত সমস্যা। অর্থাৎ এক্ষেত্রে স্বাভাবিকের চেয়ে বড় চোখ নিয়েই শিশু জন্মগ্রহণ করে। তবে এটা এমন না যে দেখেই বোঝা যাবে। বড় চোখ বলতে এখানে চোখের ভেতরের গভীরতার কথা বুঝানো হয়েছে।
২। গ্রেভস ডিজিজের কারণে যেকোনো সময়ই চোখের আকৃতি পরিবর্তন হতে পারে। এটা একটা মেডিকেল ইমার্জেন্সি। যদি মনে হয় হঠাৎ চোখ বড় হয়ে যাচ্ছে দেরি না করে তাড়াতড়ি ডাক্তারের শরণাপন্ন হতে হবে।
৩। অনেকে বলে টাইপ ২ ডায়াবেটিস খাটো দৃষ্টির সাথে জড়িত। কিন্তু অনেক ঘেঁটে ও শক্তিশালী কোনো প্রমাণ পাওয়া যায়নি। তবে যা পাওয়া গেছে, সেই অনুপাতে বলা যেতেই পারে এটা ঝুঁকির একটা নিয়ামক।
৪|অর্থসামাজিক অবস্থার সঙ্গে এই রোগের সংযোগ রয়েছে । 
এক্ষেত্রে অনেক দূরবর্তী বস্তু থেকে আগত আলোক রশ্মীগুচ্ছ চোখের লেন্সে প্রতিসৃত হয়ে রেটিনার সামনে মকোন বিন্দুতে মিলিত হয়। ফলে লক্ষ্যবস্তু স্পষ্ট দেখা যায় না। এই চোখের দূরবিন্দু অসীমে না হয়ে ২৫ সেন্টিমিটারের বেশি দুরত্বে কোন বিন্দুতে হয় যা অনেক সময় মাত্র ১মিটার বা তার চেয়েও কম দূরত্বে অবস্থিত হয়। তাই এই চোখ এর বেশি দূরত্বে কোন বস্তু স্পষ্ট দেখতে পায় না।
চোখের লেন্সের অভিসারী ক্ষমতা বেড়ে যাওয়ায় এই ত্রুটির উদ্ভব হয় বলে এই ত্রুটি দূর করার জন্য অভিসারী ক্ষমতা কমাবার মতন সহায়ক লেন্স বা চশমা অর্থাৎ অবতল লেন্সের চশমা ব্যবহৃত হয়। এক্ষেত্রে চোখের লেন্সের সামনে সহায়ক লেন্স বা চশমা হিসেবে এমন ফোকাস দূরত্বের অবতল লেন্স ব্যবহৃত হয় যার অসীম দূরত্বের লক্ষ্যবস্তুর বিম্ব ত্রুটিপূর্ণ চোখের দূরবিন্দুতে গঠন করে।
খুররম মঞ্জুর

খুররম মঞ্জুর (; জন্ম: ১০ জুন, ১৯৮৬) সিন্ধু প্রদেশের করাচিতে জন্মগ্রহণকারী পাকিস্তানের আন্তর্জাতিক ক্রিকেটার। তিনি পাকিস্তান জাতীয় ক্রিকেট দলের অন্যতম সদস্য হিসেবে টেস্ট ক্রিকেট এবং একদিনের আন্তর্জাতিক ক্রিকেট খেলে থাকেন। খেলায় তিনি মূলতঃ ডানহাতি উদ্বোধনী ব্যাটসম্যান হিসেবে পরিচিত। এছাড়াও তিনি মাঝে মাঝে অফ-স্পিন বোলিং করে থাকেন। পাকিস্তানের ঘরোয়া ক্রিকেটে করাচি ব্লুজ ক্রিকেট দলের হয়ে খেলেন।
২০০৩-০৪ মৌসুমে খুররমের প্রথম-শ্রেণীর ক্রিকেটে অভিষেক ঘটে। এছাড়াও, চিটাগং সাইক্লোন্স দলের পক্ষ হয়ে এনসিএল টি২০ বাংলাদেশ প্রতিযোগিতায় খেলেছেন। ফেব্রুয়ারি, ২০০৭ সালে শেখুপুরায় অনুষ্ঠিত পাকিস্তান দলের পক্ষে ও জিম্বাবুয়ের বিপক্ষে অনুষ্ঠিত ৫ম একদিনের আন্তর্জাতিকে অভিষিক্ত হন তিনি। ওয়েস্ট ইন্ডিজ এ দলের বিপক্ষে অনুষ্ঠিত দুই টেস্টে তিনটি শতক করে টেস্ট দলের উপযোগী হন। এরপর তিনি নিউজিল্যান্ডের বিপক্ষে অনুষ্ঠিত টেস্ট সিরিজে অন্তর্ভুক্ত হন।
২০১৩-১৪ মৌসুমে সংযুক্ত আরব আমিরাতের আবুধাবিতে দক্ষিণ আফ্রিকার বিপক্ষে অনুষ্ঠিত ১ম টেস্টে খুররম তার অভিষেক টেস্ট সেঞ্চুরি করেন। নিজস্ব ১০ম টেস্টে তিনি ও অভিষিক্ত শান মাসুদ উদ্বোধনী জুটিতে ১৩৫ রান সংগ্রহ করেন যা গত জানুয়ারি, ২০১২ থেকে প্রথম। এছাড়াও, প্রথম পাকিস্তানি উদ্বোধনী ব্যাটসম্যান হিসেবে দক্ষিণ আফ্রিকার বিরুদ্ধে এ সফলতা লাভ করেন ও এ টেস্টে গ্রেইম স্মিথের দলকে প্রবল চাপে ফেলেন।
মিকা সিং

মিকা সিং একজন ভারতীয় গায়ক, সুরকার এবং সংগীত লেখক। তিনি অনেক গান গেয়েছেন। তন্মধ্যে উল্লেখযোগ্য হলঃ সিং ইজ কিং ("সিং ইজ কিং"), মউজা হে মউজা ("জব উই মেট"), ইবনে বতুতা ("ইশক্‌"), ধান্নো ("হাউজফুল"), ঢিঙ্কা চিকা ("রেডি"), দেশি বিট ("বডিগার্ড"), পুঙ্গি ("এজেন্ট বিনোদ"), ম্যাড আই অ্যাম ম্যাড ("খোকা ৪২০"), তুই আমার হিরো ("রংবাজ"), রানি তু মে রাজা ("সন অফ সর্দার") ইত্যাদি।
আমৃক সিং, যিনি মিকা সিং নামেই পরিচিত, তিনি ভারতের পশ্চিম বাংলার দূর্গাপুরে জন্মগ্রহণ করেন। তার পিতা-মাতাঃ আজমির সিং চন্দন ও বাল্‌বির কর পরে তাকে ও তার ভাই দলের মেহেন্দীকে বিহারের পাটনায় নিয়ে আসেন। তিনি তার ছয় ভাই-বোনের মধ্যে সবচেয়ে ছোট। তার বাব-মার সংগীতে আগ্রহ ছিল।
জুন, ২০১৩ সালে তিনি শফকত আমনাত আলির সাথে যুক্তরাজ্য-এর বার্ষিক বলিউড ও ভাঙরা-এর জন্য ওয়েম্বলি এরিনাতে অনুষ্ঠান করেন। তার সাথে বলিউডের নর্তক গোষ্ঠী "বলি ফ্লেক্স" নাচ করবে।
চন্দনা

চন্দনা (বৈজ্ঞানিক নাম: "Psittacula eupatria") বা বড় টিয়া Psittaculidae (সিটাকুলিডি) গোত্র বা পরিবারের অন্তর্গত "Psittacula" (সিটাকুলা) গণের অন্তর্ভুক্ত এক প্রজাতির বড় আকারের পাখি । 
পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। সম্রাট আলেকজান্ডার পাঞ্জাব প্রদেশ থেকে এই পাখিগুলি ইউরোপ ও মধ্যপ্রাচ্যের বিভিন্ন দেশে আমদানি করেন, যেখানে এগুলি সম্ভ্রান্ত মানুষদের মধ্যে উচ্চমূল্যের শৌখিন বস্তু ছিল, তাই তার নাম অনুসারে এই প্রজাতির নামকরণ করা হয়েছে। চন্দনার বৈজ্ঞানিক নামের অর্থ "সম্ভ্রান্ত বংশীয়", অথবা "অভিজাত দেশোদ্ভুত" (লাতিন: "psittacula" = তোতা; গ্রিক: "eu" = সম্ভ্রান্ত বা ভালো, "patria" = বংশ অথবা পিতৃভূমি)। সারা পৃথিবীতে এক বিস্তীর্ণ এলাকা জুড়ে এরা বিস্তৃত, প্রায় ৩২ লক্ষ ২০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা উল্লেখযোগ্য হারে কমার ফলে আই. ইউ. সি. এন. এই প্রজাতিটিকে প্রায়-বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।
তথ্যসম্বৃদ্ধ ওয়েবসাইট: 
সংরক্ষণ-সম্বন্ধীয় লিংক:
চেত্তিথোদি শামসুদ্দিন

চেত্তিথোদি শামসুদ্দিন (; জন্ম: ২২ মার্চ, ১৯৭০) হায়দ্রাবাদে জন্মগ্রহণকারী ভারতের ক্রিকেট আম্পায়ার। ৬ অক্টোবর, ২০১২ তারিখে চেন্নাইয়ের চিপকে অবস্থিত এম. এ. চিদাম্বরম স্টেডিয়ামে অনুষ্ঠিত নর্থ জোন বনাম ওয়েস্ট জোনের মধ্যকার দিলীপ ট্রফির কোয়ার্টার-ফাইনালের মাধ্যমে প্রথম-শ্রেণীর ক্রিকেট খেলায় আম্পায়ার হিসেবে আত্মপ্রকাশ ঘটে তার। আগস্ট, ২০১৩ তারিখে আন্তর্জাতিক ক্রিকেট কাউন্সিলের আন্তর্জাতিক আম্পায়ার তালিকায় তাকে থার্ড আম্পায়ার হিসেবে অন্তর্ভুক্ত করা হয়।
ফাহমিদা নবী

ফাহমিদা নবী (জন্ম: ৪ঠা জানুয়ারি ১৯৬৪) বাংলাদেশের একজন জনপ্রিয় সংগীতশিল্পী। তিনি সাধারণত ক্ল্যাসিক্যাল এবং আধুনিক ধাঁচের গান করেন। এছাড়াও তিনি রবীন্দ্র সঙ্গীত এবং নজরুল সঙ্গীতও গেয়ে থাকেন। তিনি ২০০৫ সাল থেকে ক্লোজআপ ওয়ান রিয়েলিটি শো'র বিচারক হিসাবে কাজ করছেন। তার গাওয়া বেশিরভাগ গানই পেয়েছে দর্শক প্রিয়তা। ২০০৭ সালে তিনি শ্রেষ্ঠ প্লেব্যাক গায়ক হিসেবে জাতীয় চলচ্চিত্র পুরস্কার পান। এছাড়াও তিনি চ্যানেল আই পারফরম্যান্স অ্যাওয়ার্ড (২০০৮) ও মেরিল-প্রথম আলো পুরস্কার (২০০৮) লাভ করেন। তার পিতা পরলোকগত বিখ্যাত সংগীতজ্ঞ মাহমুদুন্নবী এবং তার ছোট বোন বাংলাদেশের জনপ্রিয় সঙ্গীতশিল্পী সামিনা চৌধুরী।
ফাহমিদা নবীর বাংলাদেশের দিনাজপুর জেলায় জন্ম ৪ জানুয়ারি ১৯৬৪ সালে। তার ডাকনাম নুমা।
ফাহমিদা ১৯৭৯ সালে তার গায়িকা জীবন শুরু করেন এবং তিন যুগ ধরে সাফল্যের সাথে গান গেয়ে যাচ্ছেন। তিনি উপমহাদেশীয় আধুনিক এবং ক্ল্যাসিকাল গান গেয়ে থাকেন। এছাড়া তিনি রবীন্দ্র সঙ্গীত এবং নজরুল সঙ্গীতও গেয়ে থাকেন। ১৫ জানুয়ারি, ২০১১ সালে তিনি ড. সেলিম আল দীন-এর লেখা ১০টি গান নিয়ে অ্যালবাম বের করেনঃ "আকাশ ও সমুদ্র অপার"। বাপ্পা মজুমদারের সাথে যৌথভাবে তিনি ২০০৬ সালে বের করেন অ্যালবামঃ "এক মুঠো গান-১"। ২০১০ সালের ভালবাসা দিবসে বের হয় তার দ্বিতীয় অ্যালবামঃ এক মুঠো গান-২।
২০০৫ সাল থেকে তিনি ক্লোজআপ ওয়ান রিয়েলিটি শো'র বিচারক। ২০০৭ সাল থেকে তিনি "কারিগরী" নামক একটি প্রতিষ্ঠান চালান।
বাংলা চলচ্চিত্র আহা!তে "লুকোচুরি লুকোচুরি গল্প" গানটি গাওয়ার ফলে ২০০৭ সালে তিনি "শ্রেষ্ঠ প্লেব্যাক গায়ক" হিসেবে জাতীয় চলচ্চিত্র পুরস্কার পান।
তিনি ২০০৮ সালে চ্যানেল আই পারফরম্যান্স অ্যাওয়ার্ড পেয়েছেন। 
২০০৭ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। ২০০৮ সালে আয়োজিত মেরিল-প্রথম আলো পুরস্কার অনুষ্ঠানে "লুকোচুরি লুকোচুরি গল্প" গানের জন্য এই পুরস্কার লাভ করেন।
এশিয়ার জন্য জাতিসংঘ ভূবিন্যাস

নিম্নলিখিতগুলি এশিয়ার জন্য জাতিসংঘ ভূবিন্যাসের একটি বর্ণানুক্রমিক তালিকা
দক্ষিণ এশিয়ায় মোট আটটি দেশ রয়েছে।
লাম-রিম-য়ে-শেস-স্ন্যিং-পো

লাম-রিম-য়ে-শেস-স্ন্যিং-পো () একটি প্রাচীন বৌদ্ধ পুঁথি।
লাম-রিম-য়ে-শেস-স্ন্যিং-পো তিব্বতী ভাষায় লিখিত একটি প্রাচীন বজ্রযান বৌদ্ধ পুঁথি। তিব্বত সম্রাট খ্রি-স্রোং-ল্দে-ব্ত্সানের স্ত্রী য়ে-শেস-ম্ত্শো-র্গ্যাল এই পুঁথিতে পদ্মসম্ভবের মুখনিঃসৃত বাণী লিখে রাখেন। পদ্মসম্ভব এই পুঁথিকে গ্তের-মার মর্যাদা দেন। ঊনবিংশ শতাব্দীতে গ্তের-স্তোন ম্ছোগ-গ্যুর-গ্লিং পা () এই পুঁথি আবিষ্কার করেন।
লিসা অ্যান

লিসা অ্যান () (জন্মঃ ৯ মে ১৯৭২) মঞ্চ নাম একটি মার্কিন পর্ন অভিনেত্রী, পরিচালক, নর্তকী এবং সাবেক প্রতিভা এজেন্ট।
সোফি ডি

সোফি ডি () (জন্ম:১৭ই জানুয়ারি, ১৯৮৪) একজন ওয়েলশ হার্ডকোর পর্ন অভিনেত্রী। তিনি ২০০৫ সালে বয়স্কদের ফিল্ম ইন্ডাস্ট্রিতে প্রবেশ করেন এবং ৪০০ এর উপর চলচ্চিত্র করেছেন। সোফি ডি ফোর্বস সাময়িকী কর্তৃক "টপ কনটেন্ট ক্রিয়েটর ২০২২" এ সেরা ৫০ জনের মধ্যে ৪৬ তম হন।
ইগোর রাওসিস

ইগোর রাওসিস () (জন্ম: এপ্রিল ৭, ১৯৬১) একজন লাতভীয় দাবার গ্র্যান্ডমাস্টার। তিনি ছিলেন ১৯৯৫ সালের লাতভীয় চ্যাম্পিয়ন। ২০০৩ থেকে ২০০৭ পর্যন্ত তিনি বাংলাদেশের প্রতিনিধিত্ব করেন কিন্তু ২০০৭ সালে তিনি চেক প্রজাতন্ত্রের হয়ে খেলেন।
রাওসিস তিনটি দাবা অলিম্পিয়াডে লাতভিয়ার হয়ে প্রতিনিধিত্ব করেছেন:
এছাড়াও তিনি বিশ্ব দাবা দল চ্যাম্পিয়নশিপে লাতভিয়ার হয়ে প্রতিনিধিত্ব করেছেন:
রাওসিস প্রশিক্ষক হিসেবেও সক্রিয় ছিলেন, ২০০৮ দাবা অলিম্পিয়াডে বাংলাদেশ দলের এবং ২০১০ অলিম্পিয়াডে আলজেরিয়া দলের কোচ ছিলেন।
কোড স্মেল

কম্পিউটার প্রোগ্রামিং এর ভাষায়, কোড স্মেল হচ্ছে সেই নমুনা যেটা দেখে বুঝা যায় কোডের মাঝখানে কোথাও সমস্যা রয়ে গেছে। কোড স্মেল কোন বাগ না। প্রোগ্রামিংএ কোড স্মেল কোন কাজে সমস্যা তৈরি করে না, কিন্তু এটা প্রোগ্রামিং ডিজাইন এর দুর্বলতা প্রকাশ করে।
কোড স্মেল গুলো সফটওয়্যার ডেভেলপমেন্টকে ধীর করে দেয় এবং ভবিষ্যতে বাগ আসার বা নতুন সমস্যা হওয়ার সম্ভাবনা রেখে দেয়। 
Code smell বা বাজে কোড বোঝার কিছু প্যাটার্ন আছে যা দেখে বোঝা যায়। এখানে এই সম্পর্কে কিছু ধারণা দেয়া হল। Code smell সাধারনত ২ ভাগে বিভক্ত।
দেশি পানকৌড়ি

দেশি পানকৌড়ি (বৈজ্ঞানিক নাম: "Phalacrocorax fuscicollis") Phalacrocoracidae (ফ্যালাক্রোকোরাসিডি) গোত্র বা পরিবারের অন্তর্গত "Phalacrocorax" (ফ্যালাক্রোকোরাক্স) গণের অন্তর্ভুক্ত এক প্রজাতির পানকৌড়ি। পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। দেশি পানকৌড়ি বৈজ্ঞানিক নামের অর্থ "কালোঘাড় পানকৌড়ি" (গ্রিক: "Phalacrocorax" = পানকৌড়ি; লাতিন: "fuscus" = কালচে, "-collis" = ঘাড়ের)। সারা পৃথিবীতে এক বিস্তীর্ণ এলাকা জুড়ে এরা বিস্তৃত, প্রায় ৯ লক্ষ ৪৬ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে নামেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।
বুদ্ধগুহ্য

বুদ্ধগুহ্য (আনুমানিক ৭০০ খ্রিষ্টাব্দ) একজন বজ্রযান বৌদ্ধ সন্ন্যাসী ছিলেন।
বুদ্ধগুহ্য সম্বন্ধে ঐতিহাসিক তত্ত্বের অভাব রয়েছে। তিনি লীলাবজ্রের নিকট শিক্ষা লাভ করেন। তিনি আনুমানিক ৭৬০ খ্রিষ্টাব্দে মহাবৈরোচন অভিসমবোধি তন্ত্র নামক বজ্রযান বৌদ্ধগ্রন্থের টীকা লেখেন। বিমলমিত্র তার শিষ্য ছিলেন।
লকহিড মার্টিন

লকহিড মার্টিন () একটি মার্কিন অ্যারোস্পেস, প্রতিরক্ষা, নিরাপত্তা কোম্পানি। ১৯৯৫ সালের মার্চে লকহিড কর্পোরেশন ও মার্টিন ম্যারিয়েট্টা কোম্পানির সংযুক্তির মাধ্যমে এটি প্রতিষ্ঠিত হয়। এর সদর দপ্তর ম্যারিল্যান্ডে। এতে ১১৬০০০ মানুষ কাজ করে। লকহিড মার্টিন বিশ্বের অন্যতম সর্ববৃহৎ অস্ত্র বিক্রেতা। এটি পাঁচটি অংশের মাধ্যমে ব্যবসা পরিচালনা করে।
১৯৯৪ সালের মার্চে লকহিড কর্পোরেশন ও মার্টিন ম্যারিয়েট্টা কোম্পানির সংযুক্তি নিয়ে আলোচনা শুরু হয়। ১৯৯৫ সালের ১৫ মার্চ সংযুক্তি চূড়ান্ত হয়। লকহিড পণ্যের মধ্যে রয়েছে ট্রাইডেন্ট ক্ষেপণাস্ত্র, পি-৩ অরিয়ন, এফ-১৬ ফ্যালকন, এফ-২২ র‍্যাপ্টর, সি-১৩০ হারকিউলিস, এ-৪এআর ফাইটিংহক এবং ডিএসসিএস-৩ উপগ্রহ।
র্দো-র্জে-সেম্স-দ্পা-স্ন্যিং-গি-মে-লোং

র্দো-র্জে-সেম্স-দ্পা-স্ন্যিং-গি-মে-লোং () অতিযোগ তত্ত্বের উপদেশবর্গ শিক্ষার মান-ঙ্গাগ-স্দেই-র্গ্যুদ-ব্চু-ব্দুন বা সতেরো তন্ত্রের মধ্যে একটি তন্ত্র। বিমলমিত্র রচিত বি-মা-স্ন্যিং-থিগ গ্রন্থে এই তন্ত্র লিপিবদ্ধ রয়েছে।
র্দো-র্জে-সেম্স-দ্পা-স্ন্যিং-গি-মে-লোং এর আক্ষরিক অর্থ "বজ্রসত্ত্বের হৃদয়ের আয়না"। মে-লোং শব্দের তিব্বতী অর্থ আয়না।
ক্লোং-ছে-রাব-'ব্যাম্স-পা-দ্রি-মেদ-'ওদ-জের রচিত গ্নাস-লুগ্স-রিন-পো-ছে'ই-ম্দ্জোদ () গ্রন্থে মান-ঙ্গাগ-স্দেই-র্গ্যুদ-ব্চু-ব্দুন বা সতেরো তন্ত্রকে বহুবার উদ্ধৃত করা হয়েছে। এই গ্রন্থ ইংরেজি ভাষায় অনুবাদ করেন রিচার্ড ব্যারন।
অগ্নি (চলচ্চিত্র)

অগ্নি ইফতেখার চৌধুরী পরিচালিত ২০১৪ সালের একটি বাংলাদেশী চলচ্চিত্র। মাহিয়া মাহী, আরেফিন শুভ ও মিশা সওদাগর এই চলচ্চিত্রে প্রধান চরিত্রে অভিনয় করেছেন। জাজ মাল্টিমিডিয়া এই চলচ্চিত্র প্রযোজনা করেছে। অগ্নি বাংলাদেশের একটি সর্বোচ্চ বাজেটের চলচ্চিত্র। অগ্নির অক্টোবর ২০১৩ এ মুক্তি থাকার কথা থাকলেও পোস্ট প্রোডাকশন এর কারণে মুক্তির তারিখ পিছিয়ে ১৪ ফেব্রুয়ারি ২০১৪ ঠিক করা হয়। অগ্নির প্রথম দর্শন ১৭ অক্টোবর ফেসবুক-এ মুক্তি দেয়া হয় এবং প্রথম দিনে ২ লক্ষের বেশি বার দেখা হয়, বাংলা চলচ্চিত্রের ইতিহাসে এটি সর্বোচ্চ। অগ্নির পূর্ণ ট্রেইলার ফেসবুকে ১ ডিসেম্বর মুক্তি দেয়া হয় এবং ট্রেইলার ১০ লক্ষ বার এর মত দেখা হয় (প্রথম সপ্তাহে)। অগ্নি পুরোপুরি থাইলান্ডে চিত্রায়ন করা হয়েছে, অগ্নির ট্রেইলার সামাজিক যোগাযোগ সাইটগুলোতে প্রবল প্রতিক্রিয়া পায়। অগ্নি ২০১১ সালের ফরাসি অ্যাকশন চলচ্চিত্র "কলোম্বিয়ানা"-এর পুনঃনির্মাণ।
তানিশা (মাহিয়া মাহী) থাইল্যান্ডে ছদ্মবেশী হত্যাকারী, যে আন্ডারওয়ার্ল্ডের বড়ো অপরাধীদের হত্যা করে, তানিশাকে থাইল্যান্ডের সবাই "দা কিলার ওয়ান" বলে জানে কিন্তু কেউ তাকে চেনে না। আইনাল (মিশা সদাগর), থাইল্যান্ডের সবচেয়ে বড়ো আন্ডারওয়ার্ল্ড ডন। আইনাল তানিশাকে মেরে ফেলার সিদ্ধান্ত নেয়। ড্রাগণ (আরেফিন শুভ) থাইল্যান্ডের সবচেয়ে দু:সাহসী ফাইটার, ৩ বার ওয়ার্ল্ড বক্সিং চ্যাম্পিয়ন। আইনাল তানিশাকে মারার মিশন দিয়ে ড্রাগনকে পাঠায়, মিশনের মাঝে ড্রাগণ একটি মেয়ের প্রেমে পরে কিন্তু পরে জানতে পায় তার প্রেমিকা হচ্ছে তানিশা।
চলচ্চিত্রটি শুটিং শুরুর আগ থেকেই মিডিয়া জগতে ব্যাপক আলোড়ন সৃষ্টি করে। চলচ্চিত্রটির প্রধান ফটোশুট ২৯ অগাস্টে শুরু হয়। প্রোডাকশন হাউস জাজ মাল্টিমিডিয়া এবং অভিনেতা আরেফিন শুভ চলচ্চিত্রটি ২০১৩ ঈদে মুক্তি দেয়ার ইচ্ছা থাকলেও পোস্ট প্রোডাকশনের জন্যে মুক্তির দিন পরিবর্তন করে ১৪ ফেব্রুয়ারি ২০১৪ তে নির্ধারণ করা হয়। চলচ্চিত্রের জন্য পুরো শুটিং ইউনিট ২ মাস থাইল্যান্ডে শুটিং করে। চলচ্চিত্রটি পুরোপরি একটি অ্যাকশন থ্রিলার চলচ্চিত্রের একটি স্টান্ট করতে আরেফিন শুভ গুরুতর আহত হয়, অস্ত্রোপ্রচারের পর তিনি আবার শুটিং-এ যোগ দেন।
আরেফিন শুভ এবং মাহিয়া মাহীকে জাজ মাল্টিমিডিয়া প্রধান চরিত্রে সাইন করায়। এছাড়া মিশা সওদাগর এবং আলীরাজকে খলনায়ক চরিত্রে নেয়া হয়। আরেফিন শুভ এবং মাহিয়া মাহীকে অ্যাকশন দৃশ্যের জন্য বিশেষ ট্রেনিং দেয়া হয়। আরেফিন শুভ একটি ইন্টারভিউতে বলেছেন, অগ্নি তার ক্যারিয়ারের সবচেয়ে কঠিন চরিত্র।
অগ্নির পুরো চিত্রায়ন করা হয়েছে থাইল্যান্ডের ব্যাংককে।
সব মিলিয়ে সর্বমোট ১.৫ কোটি টাকা খরচ করে অগ্নি নির্মাণ করা হয়েছে। চলচ্চিত্রটিতে ডলবি ডিজিটাল সাউন্ড ব্যবহার করা হয়েছে। জাজ মাল্টিমিডিয়া ছবিটি প্রথম দিনে ৯২ টি সিনেমা হলে মুক্তি দেয়ার অনুমোদন দিয়েছে। সর্বমোট ২৮০ টি স্পেশাল এফেক্টস দৃশ্য ধারণ করা হয়েছে এই চলচ্চিত্রটিতে।
অগ্নি গানের অ্যালবাম ১০ টি গান নিয়ে গঠিত, সঙ্গীত পরিচালনা করেছেন আদিত, শফিক তুহিন এবং আহমেদ হুমায়ুন। গান গেয়েছেন দিলশাদ নাহার কনা, মিলা, লেমিস, লাবণ্য, বলিউডের গায়ক শান, এবং নীতি মোহন। ছবির টাইটেল গান "সহেনা যাতনা" গেয়েছেন আরেফিন শুভ।
উপদেশবর্গ

উপদেশবর্গ বা মান-ঙ্গাগ-স্দে () তিব্বতী বৌদ্ধধর্মের র্ন্যিং মা ধর্মসম্প্রদায়ের নয়টি যানের অন্তর্তন্ত্রযান নামক শেষ তিনটি যানের অন্তিম যান অতিযোগ তত্ত্বের তিনটি বিভাগের মধ্যে একটি।
প্রহেবজ্র হতে প্রাপ্ত অতিযোগ তত্ত্বকে মঞ্জুশ্রীমিত্র চিত্তবর্গ, অভ্যন্তরবর্গ এবং উপদেশবর্গ এই তিন ভাগে বিভক্ত করেন।মঞ্জুশ্রীমিত্রের শিষ্য শ্রী সিংহের মাধ্যমে এই তত্ত্ব জ্ঞানসূত্র ও বিমলমিত্র লাভ করেন। বিমলমিত্র অষ্টম শতাব্দীতে অতিযোগ তত্ত্বের উপদেশবর্গ শিক্ষাকে তিব্বত নিয়ে যান। 
শ্রী সিংহ উপদেশবর্গকে বহির্চক্র, অন্তর্চক্র, গুপ্তচক্র এবং অন্তরতম অতলচক্র এই চার চক্রে () বিভক্ত করেন। চতুর্থ চক্রটির বহুপ্রকার তিব্বতী নাম রয়েছে। যেমন - য়াং-গ্সাং-ব্লা-না-মেদ-পা'ই-স্ন্যিং-থিগ-গি-স্কোর (), গ্সাং-বা-স্ন্যিং-থিগ (), য়াং-গ্সাং-ব্লা-না-মেদ-পা-স্ন্যিং-থিগ-গি (), য়াং-গ্সাং-ব্লা-না-মেদ-পা-র্দ্জোগ্স-পা-ছেন-পো (), য়াং-গ্সাং-স্ন্যিং-থিগ (), য়াং-গ্সাং-ব্লা-না-মেদ-পা'ই-স্দে () ইত্যাদি।
উপদেশবর্গের চতুর্থ চক্রে সতেরো তন্ত্র অবস্থিত। সতেরো তন্ত্র হিসেবে উল্লেখ করা হলেও এর সাথে শ্রী সিংহ স্ঙ্গাগ্স-স্রুং-খ্রো-মা'ই-র্গ্যুদ () বা একাজাতি ত্রোমা তন্ত্রকে যোগ করায় অনেক সময়েএকে আঠারো তন্ত্রও বলা হয়ে থাকে। আবার পদ্মসম্ভব এই গ্রন্থে ক্লোং-গ্সাল-বার-বা'ই-র্গ্যুদ () তন্ত্রকে স্থান দেওয়ায় একে উনিশ তন্ত্রও বলা হয়ে থাকে। সতেরোটি তন্ত্র হল-
মেমফিস মনরো

মেমফিস মনরো () (জন্ম:২৩শে মার্চ, ১৯৮৫ নিউ অর্লিন্স, লুইসিয়ানা) একজন মার্কিন পর্ণো অভিনেত্রী। মেমফিস মনরো তার নাম নিকোলাস কেজ সিনেমা'র চরিত্র (রান্ডাল "মেমফিস" রেইন্স) গন ইন ৬০সেকেন্ডে থেকে মেমফিস এবং মেরিলিন মনরো নাম থেকে মনরো নামটি নেন। তিনি লুইসভিল, কেনটাকি তে বেড়ে উঠেছিলেন।
ভিকি ভেট

ভিকি ভেট () (জন্ম: ১২ই জুন, ১৯৬৫; স্তাভেনজার, নরওয়ে) একটি পর্ন অভিনেত্রী, ওয়েবক্যাম মডেল এবং ওয়েবমাস্টার। তিনি নরওয়ের সংবাদপত্র ভারড্যান্স গ্যাং টুইটার দ্বারা সবচেয়ে অনুসরণকৃত নরওয়েজিয়ান। তিনি ইন্দোনেশিয়া জন্য একটি মূলধারার চলচ্চিত্র " পাকার হানটু পেরাওয়ান" তে অভিনয় করেন।
টার্নডাউন সার্ভিস

আপ্যায়ন বা হোটেল শিল্পে টার্নডাউন সার্ভিস () বলতে বুঝায় কোনো কর্মচারী অতিথি’র রুমে ঢুকে বিছানা ঠিকঠাক করে সাজিয়ে তা অতিথি’র ঘুমানোর পূর্বের অবস্থায় নিয়ে আসা। বিছানায় রাখা কোনো বালিশের ওপর চকলেট বা মিন্টের মত কোনো মিষ্টি জাতীয় খাবার রেখে আসা হয়।
কোনো কোনো হোটেলে আরো অধিক ব্যাপ্তিতে টার্নডাউন সার্ভিস প্রদান করা হয়। এর মধ্যে রয়েছে শিশুদের জন্য গল্প বা তরুণ যুগলের জন্য ককটেইল সরবরাহ।
ব্রুস মার্টিন

ব্রুস ফিলিপ মার্টিন (; জন্ম: ২৫ এপ্রিল, ১৯৮০) নিউজিল্যান্ডের আন্তর্জাতিক ক্রিকেটার। নিউজিল্যান্ড জাতীয় ক্রিকেট দলের অন্যতম সদস্য হিসেবে টেস্ট ক্রিকেট খেলছেন। ঘরোয়া প্রথম-শ্রেণীর ক্রিকেটে অকল্যান্ডের প্রতিনিধিত্ব করছেন তিনি। মার্টিন মূলতঃ ধীরগতির বামহাতি অর্থোডক্স স্পিন বোলিং করেন। পাশাপাশি ডানহাতি ব্যাটসম্যান হিসেবেও খেলায় অংশগ্রহণ করেন।
হোয়ানগারেই এলাকায় জন্মগ্রহণকারী মার্টিন বে অব আইল্যান্ডের কেরিকেরি এলাকায় অবস্থিত এক বিদ্যালয়ে অধ্যয়ন করেন। ১০ বছর ধরে নিউজিল্যান্ডের ঘরোয়া ক্রিকেটে নর্দার্ন ডিস্ট্রিক্টসের পক্ষে স্টেট চ্যাম্পিয়নশীপ এবং নর্থল্যান্ডের পক্ষে হক কাপে খেলছেন। ২০০৩/০৪ মৌসুমে নর্দার্ন ডিস্ট্রিক্টসের বর্ষসেরা ক্রিকেটার নির্বাচিত হন। ২০১১ সালে অকল্যান্ড অ্যাশেজে অভিষেক ঘটে মার্টিনের।
এরপর ২০০৪ সালে নিউজিল্যান্ড এ দলের সদস্য নির্বাচিত হন। ২০০৪ সালে নিউজিল্যান্ডের অনূর্ধ্ব-১৯ দলের হয়ে ৩টি টেস্ট এবং ৯টি একদিনের আন্তর্জাতিকে অংশ নেন। ২০১১ সালে অস্ট্রেলিয়ায় অনুষ্ঠিত উদীয়মান খেলোয়াড়দের এক প্রতিযোগিতায় নিউজিল্যান্ড এ দলের হয়ে অংশগ্রহণ করেন।
শার্ল লুসিয়াঁ বোনাপার্ত

শার্ল লুসিয়াঁ বোনাপার্ত (Charles Lucien (Carlo Luciano) Jules Laurent Bonaparte, 2nd Prince of Canino and Musignano) (মে ২৪, ১৮০৩-জুলাই ২৯, ১৮৫৭) একজন ফরাসি প্রাণিবিদ ও পক্ষীবিদ। অসংখ্য নতুন প্রজাতি বর্ণনা করার কৃতিত্ব রয়েছে এ প্রাণিবিদের।
তার অন্যান্য নিবন্ধের মধ্যে বেশ কয়েকটি উল্লেখযোগ্য:
কাচ তন্তু

গ্লাস ফাইবার বা গ্লাস তন্তু বা কাচ তন্তু হল কাচের অনেকগুলো সূক্ষ্ম এবং শক্তিশালী তন্তুর সমন্বয়।
অতি প্রাচীনকাল থেকেই কাচ নির্মাতারা সবসময়ই কাচের তন্তু নিয়ে গবেষণা করেছেন কিন্তু এর বাণিজ্যিক উৎপাদন সম্ভব হয়েছে আধুনিক এবং দ্রুত উৎপাদনশীল যন্ত্র উদ্ভাবনের পর। ১৮৯৩ সালে ওয়ার্ল্ড কলম্বিয়ান এক্সোজিশনে এডওয়ার্ড ড্রুমন্ড লিব্বি সর্বপ্রথম রেশম সুতার সাথে কাচ তন্তু মিশিয়ে একটি পোশাক বানিয়ে প্রদর্শন করেন। এটিই ছিল কাচ তন্তুর তৈরী প্রথম পরিধেয় পোশাক। এছাড়া প্রবল বাতাসে আগ্নেয়গিরি থেকে উৎপন্ন কাচ থেকেও প্রাকৃতিকভাবে কাচ তন্তু উৎপন্ন হয়।
বর্তমানে তাপ নিরোধক হিসেবে বহুল ব্যবহৃত ফাইবার গ্লাস উৎভাবন করেন রাসেল জেমস স্লেটার। এটি একটি বিশেষ কাঁচতন্তু হলেও এটি ফাইবারগ্লাস নামে ট্রেডমার্ক করা আছে।
সাধারণত গ্লাস ফাইবার তাপ ও বিদ্যুৎ নিরোধক হিসেবে ব্যবহার করা হলেও বিভিন্ন পলিমারকে শক্তিশালী করতে ব্যবহৃত হয়। এই রি-ইনফোর্সড পলিমার দিয়ে তৈরী দ্রব্যাদি অত্যন্ত শক্তিশালী, টেকসই এবং ওজনে হালকা হয়। গ্লাস ফাইবার কার্বন ফাইবারের মত অতটা শক্তিশালী না হলেও এটি দামে সস্তা এবং সহজে ব্যবহার্য বিধায় এর বহুল ব্যবহার লক্ষ করা যায়।
যখন সিলিকা ভিত্তিক যৌগ ও অন্যান্য কাচ জাতীয় যৌগকে সুতার মত খুব পাতলা এবং নমনীয় আকৃতি প্রদান করা হয় তখন গ্লাস ফাইবার সৃষ্টি হয়। কাঁচকে বা বালি জাতীয় পদার্থকে উত্তপ্ত করে টেনে লম্বা করে এজাতীয় সুতার মত তন্তু তৈরীর পদ্ধতি অতি প্রাচীন কাল থেকে প্রচলিত, যদিও এর সঠিক ব্যবহার জানা গেছে বিংশ শতকে এসে। গ্লাস ফাইবারের বাণিজ্যিক উৎপাদন শুরু হয় ১৯৩৬ সাল থেকে। ১৯৩৮ সালে দুটি বৃহৎ কাচ নির্মাতা কোম্পানি ওয়েন্স-ইলিনয়িস গ্লাস কোম্পানি এবং করনিং গ্লাস কোম্পানি একত্রিত হয়ে ওয়েন্স-করনিং ফাইবার গ্লাস কর্পোরেশন গঠন করে কন্টিনিউয়াস ফিলামেন্ট পদ্ধতিতে বাণিজ্যিকভাবে ফাইবার গ্লাস উৎপাদন শুরু করে এবং মার্কেটিং এর মাধ্যমে এর জনপ্রিয়তা বৃদ্ধি করে। ওয়েন্স-করনিং আজকের যুগেও সর্ববৃহৎ ফাইবারগ্লাস উৎপাদনকারী কোম্পানি।
গ্লাস ফাইবারের মধ্যে বহুল ব্যবহৃত প্রকরণ হল ই-গ্লাস, এ-গ্লাস, ই-সিআর গ্লাস, সি-গ্লাস, এবং ডি-গ্লাস। ই-গ্লাস হল মূলত এলুমিনো বোরসিলিকেট যার মধ্যে ১ % এরও কম এলকালি অক্সাইড রয়েছে এবং তা প্রধানত প্লাস্টিকের শক্তি বৃদ্ধি করতে ব্যবহৃত হয়।
গ্লাস ফাইবারের মূল উপাদান হল সিলিকা (বালি) বা SiO। সাধারণ অবস্থায় এটি একটি পলিমার বা (SiO) হিসেবে থাকে। গ্লাস ফাইবারের কোন সাধারণ গলনাঙ্ক নেই তবে প্রায় ১২০০ ডিগ্রি সেলসিয়াসে উত্তপ্ত করলে তা নরম হয়ে যায় এবং গলতে শুরু করে। ১৭১৩ ডিগ্রি সেলসিয়াসে এর অণুগুলো মুক্তভাবে চলাচল করতে সক্ষম তবে এই তাপমাত্রা থেকে দ্রুত ঠাণ্ডা করে সংগ্রহ করা হলে গ্লাস ফাইবারের আকৃতিতে আনা সম্ভব হয় না।
ফাইবার গ্লাস সাধারণত ম্যাট বা ফেব্রিক হিসেবে তাপ,শব্দ ও বিদ্যুৎ নিরোধক হিসেবে ব্যবহৃত হয়। কোন বস্তুকে শক্তি প্রদান করতে বা এর রঙ নষ্ট হয়ে যাওয়া থেকে রক্ষা করতে উপরে গাইবার গ্লাসের আস্তরণ দেওয়া হয়। এছাড়া কোন জিনিস বানাতে হালকা অথচ শক্তিশালী কাঁচামালের প্রয়োজন হয় সেখানে গ্লাস ফাইবার ব্যবহার করা হয়। যেমন তীর, ধনুক, ক্রুশ ধনুক, যানবাহনের খোল, জাহাজের খোল, ঘরের মেঝে বা ছাদ ইত্যাদি ফাইবার গ্লাসের সাহায্যে তৈরী করা হয়।
অক্ষোভ্য

অক্ষোভ্য (, , ) বজ্রযান বৌদ্ধ ধর্মমতে পাঁচ ধ্যানী বুদ্ধের একজন। বৌদ্ধ কিংবদন্তি অনুসারে তিনি বজ্রধাতু নামক আধ্যাত্মিক স্থানের পূর্বদিকে অভিরতি নামক পবিত্র স্থানের অধিষ্ঠাতা দেবতা।
১৪৭ খ্রিষ্টাব্দে রচিত অক্ষোভ্য তথাগতস্য ব্যূহ সূত্র () গ্রন্থে অক্ষোভ্যের বর্ণনা পাওয়া যায়। এই গ্রন্থানুসারে এক বৌদ্ধ সন্ন্যাসী অভিরতি নামক পবিত্র স্থানে ধর্মলাভের উদ্দেশ্যে শপথ করেন যে তিনি বুদ্ধত্ব লাভ না করা পর্যন্ত কোন জীবের প্রতি ক্রোধ প্রকাশ করবেন না। এইকারণে তিনি স্থির থেকে একসময় অক্ষোভ্য বুদ্ধে পরিণত হন।
সাম্প্রতিককালে পাকিস্তান থেকে গান্ধারী ভাষায় রচিত কিছু পুঁথিতে এক প্রাচিন মহাযান সূত্রে অক্ষোভ্যের উল্লেখ পাওয়া যায়। এই পুঁথি প্রথম বা দ্বিতীয় শতাব্দীর সময়ের বলে ধারণা করা হয়।
অক্ষোভ্য পঞ্চজ্ঞানের একতি আদর্শ জ্ঞানের প্রতিমূর্তি। তিনি জল উপাদানের সঙ্গে সম্পর্কযুক্ত বজ্র পরিবারের অন্তর্গত হওয়ায় তার শরীরের রঙ নীল ও সাদা। জলে প্রতিফলিত সূর্যালোকের উজ্জ্বলতাকে বোঝাতে সাদা রঙ এবং মহাসমুদ্রের গভীরতাকে বোঝাতে নীল রঙের প্রতীকি দেওয়া হয়েছে। জলের গুণের মতো অক্ষোভ্য বুদ্ধের গুণগুলির তুলনা করা হয়েছে। মহাসমুদ্রের উপরিভাগে উত্তাল ঢেউ থাকলেও তলদেশ যেরকম শান্ত থাকে, বহমান জল যেরকম কঠিন প্রস্তরখন্ডের মধ্যে দিয়ে নীরবে চলে যায় এবং জমে যাওয়া জল যেরকম কঠিন, তীক্ষ্ণ এবং তরল অবস্থায় যেকোন স্থানে মানিয়ে নিতে পারে, অক্ষোভ্য বুদ্ধের গুণগুলি সেইরকম।
ফজল গাজী

ফজলউদদ্বীন মুহাম্মাদ গাজী(ফজল গাজী) (১৫৩০-১৬১৫) ভাওয়াল রাজ্যের প্রধান এবং গাজী বংশের শ্রেষ্ঠ শাসক ছিলেন। তিনি ঈসা খাঁর একজন অনুসারী ছিলেন। তিনি শেরশাহ এবং সম্রাট আকবরের সমসাময়িক। তার পিতা দৌলত গাজী ছিলেন সুদূর পাঠানিস্তান এর নিবাসি। বীরত্বের জন্য খ্যাতি অর্জন করেন।
জনশ্রুতি আছে এই গাজী বংশের নামানুসারেই গাজীপুরের নামকরণ করা হয়। ভাওয়াল পরগণা বিস্তৃত ছিল ময়মনসিংহ, ঢাকা, মুন্সীগঞ্জ,নরসিংদী ও নারায়ণগঞ্জজেলার ৬০০ বর্গমাইল এলাকা জুড়ে।
গাজীপুর জেলার কালীগঞ্জের দুই কিলোমিটার উত্তরে শীতলক্ষ্যা নদীর পশ্চিম তীরে এ পরিবার প্রথম বসতি স্থাপন করে। এ বংশের আদি পুরুষ পাহলোয়ান শাহ মুহাম্মাদ জুলফিকারুদ্দিন গাজী পাঠানিস্তান থেকে ইসলাম প্রচারের লক্ষ্যে ভাওয়াল এলাকায় আসেন এবং পনের শতকের গোড়ার দিকে এখানে বসতি স্থাপন করেন।তার পূর্বপুরুষেরা ইয়েমেন ও বাগদাদ থেকে আগত। জুলফিকার শাহ গাজীর পুত্র দৌলত ছিলেন একজন দরবেশ প্রকৃতির লোক। তিনি দিল্লির সুলতানের নিকট থেকে এক সনদের মাধ্যমে ভাওয়াল পরগনার জায়গির লাভ করেন। ফজল গাজী ছিলেন দৌলত গাজীর ছেলে।তিনি ১২ বছর বয়সে জমিদারী লাভ করেন। তার ছোট ভাই শের আলী গাজী ভাওয়ালের উত্তর (সিংহজানী) এলাকায় নিযুক্ত ছিলেন। শেরপুর জেলার নামকরণ তার নাম থেকে হয়।
ফজল গাজী ছিলেন খুবই প্রতাবশালী এবং গাজী বংশের জমিদারদের মধ্যে সর্বাধিক সুবিদিত। তাঁর একটি স্থায়ী স্থল বাহিনী এবং বিপুল সংখ্যক রণতরী সংবলিত শক্তিশালী নৌবহর ছিল। ফজল গাজী দিল্লির সম্রাট শেরশাহের (১৫৪০-১৫৪৫) সঙ্গে কুটনৈতিক সম্পর্ক স্থাপন করেন। তিনি ১৫৪২ খ্রিস্টাব্দে (৯৪৫ হি.) শেরশাহের নিকট বহুমূল্য উপঢৌকন পাঠান। সেই উপঢৌকনের অন্তর্ভুক্ত একটি কামান এখন ঢাকা জাদুঘরে রক্ষিত আছে। সোনারগাঁয়ের দেওয়ানবাগে মাটির তলা থেকে উদ্ধারকৃত সাতটি কামানের অন্যতম এটি। কামানটির গায়ে শেরশাহের নামের সঙ্গে খোদিত আছে : ‘আয্ ফজল গাজী’ (ফজল গাজী থেকে প্রাপ্ত)। ভাটির শাসক ঈসা খান মসনদ-ই-আলার সঙ্গে ফজল গাজীর প্রগাঢ় মিত্রতা ছিল। বাংলায় আগত আফগানদের সঙ্গে তাঁর বন্ধুত্বপূর্ণ সম্পর্ক ছিল বলেও শোনা যায়। সম্রাট আকবরের বাহিনীর বাংলায় প্রথম অভিযানকালে (১৫৭৪) ফজল গাজী ভাওয়ালের জমিদার ছিলেন। তিনি মুগল বাহিনীর সঙ্গে প্রত্যক্ষ সংগ্রামে লিপ্ত হয়েছিলেন কিনা তা জানা যায় নি, তবে তাঁর পুত্র বাহাদুর গাজী ভাটির শাসক মুসা খানের ঘনিষ্ঠ সহযোগী হিসেবে স্বীয় নৌবহর নিয়ে মুগলদের বিরুদ্ধে যুদ্ধে কৃতিত্ব প্রদর্শন করেন।
তাঁর রাজ্য চন্দ্রদ্বীপ (সোনা গাজী), বিক্রমপুর (আনওয়ার গাজী) ও ভাওয়াল (বাহাদুর গাজী) এ তিনটি পরগনায় বিস্তৃত ছিল। তাঁর জমিদারিতে অনেক অধীনস্থ তালুকদার ছিলেন যারা তাঁর কোষাগারে রাজস্ব জমা দিতেন। ফজল গাজী দীর্ঘকাল শাসন ক্ষমতায় অধিষ্ঠিত ছিলেন বলে ধারণা করা হয়।
তার ৪ পুত্র ২ কন্যা ছিল।
পুত্রঃ
মুলাদীর সফিপুরএ নির্বাসিত হন পিতাসহিত।
ঈসা খাঁ-র সাথে তার খুব ঘনিষ্ঠ সম্পর্ক ছিল, মোঘল সেনাপতি মানসিংহের সাথে যুদ্ধ বাঁধার আশঙ্কা দেখা দিলে ফজল গাজী ভাওয়ালের বর্জাপুর (বর্তমান বক্তারপুর) একটা নৌ পোতাশ্রয় এবং দুর্গ গড়ে তুলেন, মোঘল সাম্রাজ্যের সাথে লড়াইয়ের ব্যাপারে তারা প্রায়ই এক সাথে শলা-পরামর্শ করতেন এবং তারা বীরত্বের সাথে জোট বেঁধে লড়াই করতেন।
শেষ জীবনে মুঘল দের কাছে হেরে তিনি ও তার ছেলে সানওয়ারুদ্দিন গাজী(সোনা গাজী) বাকেরগঞ্জ এর মুলাদীতে বসবাস করেন।১৬১৫ সালে তিনি মুলাদীর সফিপুর গ্রামে মৃত্যবরন করেন। তার এক বংশধর নীল গাজী ১৮৫৭ তে বিদ্রোহের সাথে মিলে ইংরেজদের সাথে লড়াই করে শহীদ হন।
আল-আমিন হোসেন

আল-আমিন হোসেন (জন্ম: ২৭ ডিসেম্বর, ১৯৯২) বাংলাদেশের ঝিনাইদহ জেলায় জন্মগ্রহণকারী একজন ক্রিকেটার। ২০১৩ সালের ২১ অক্টোবর ৭০তম টেস্ট ক্রিকেটার হিসেবে বাংলাদেশ দলের হয়ে সফরকারী নিউজিল্যান্ড দলের বিপক্ষে তার অভিষেক ঘটে। তিনি মূলত ডানহাতি মিডিয়াম ফাস্ট বোলার। তাছাড়াও দলের প্রয়োজনে ডানহাতি ব্যাটসম্যান হিসেবে মাঠে উপস্থিত হন। ঘরোয়া ক্রিকেটে তিনি বরিশাল বার্নার্স, খুলনা দলে খেলেছেন। তিনি নোয়াখালী বিশ্ববিদ্যালয়ে পড়াশোনা করেছেন।
২০১৫ সালের ক্রিকেট বিশ্বকাপ প্রতিযোগিতায় অংশগ্রহণের লক্ষ্যে ৪ জানুয়ারি, ২০১৫ তারিখে বিসিবি কর্তৃপক্ষ বাংলাদেশ দলের ১৫-সদস্যের চূড়ান্ত তালিকা প্রকাশ করে। এতে তিনিও দলের অন্যতম সদস্য মনোনীত হন। কিন্তু তার বিরুদ্ধে ১৯ ফেব্রুয়ারি রাতে দেরি করে ব্রিসবেনের হোটেলে দলের সাথে মিলিত হবার অভিযোগ উঠে। ফলে, দলীয় শৃঙ্খলা ভঙ্গের অভিযোগে আল-আমিনকে প্রতিযোগিতা থেকে দেশে ফেরত পাঠানোর সিদ্ধান্ত গৃহীত হয়। পরিবর্তিত খেলোয়াড় হিসেবে তার স্থলাভিষিক্ত হন শফিউল ইসলাম।